Hanna ja Castellou: 2014\nBlogihiljaisuutta onkin jatkunut jo melkein kaksi kuukautta (!), mutta nyt saadaan pientä päivitystä asiaan. Tuntuu, että mitään ihmeempää ei oikein ole tapahtunut, kunhan on nautittu kesästä, välillä treenattu ja vähän kisattu. Tallilla on ollut ihanan rentoa, vaikka alkukesällä olikin todella viileä ja piti laittaa hevoselle jopa ohut vohveliloimi talliin, siis kesäkuussa! Nyt sitten lämpö on ollut +25 tuntumassa jo kolmisen viikkoa, aika mukavaa. Ollaan käyty paljon maastossa ja otettu iisisti, jonka seurauksena itse treenaaminen on ollut aika retuperällä... Heinäkuun alussa käytiin kuitenkin starttaamassa Kotimäellä seurakisoissa Va B:1-rata, joka meni ihan sujuvasti ja saatiin tulokseksi 60,4 %.\nHeinäkuun puolivälissä Poika vietti viikon maaseudulla meidän mökin lähellä olevalla tallilla. Tarkoitus oli, että se olisi saanut laiduntaa ja rentoutua, mutta Poika-raukka ahdistui niin paljon paarmoista, että se seisoi sitten suurimman osan sisällä tallissa ja ulkoili vain pari tuntia päivässä. Kävin kuitenkin ratsastamassa sillä joka päivä ja päästiin tutkailemaan myös ihania maastoreittejä, sekä nauttimaan eristetystä ja ilmastoidusta maneesista. Mitä luksusta, ei yhtäkään paarmaa sisällä hallissa!\nJa sateisessa Vihdissä helatorstaina\nHuomenna lähdetään jälleen Turun suuntaan seurakisoihin, tällä kertaa Halikkoon ja ratana on vanha tuttu Va B:0. Pitkästä aikaa nurmikisat, pitää toivoa että pohja on tasainen ja että pelkät tavalliset hokit riittävät. Meillä on tapahtunut myös vähän uudistuksia tallissa ja sen ympäristössä, nimittäin remontoitu II-talli aukesi kesäkuun alussa ja nyt on taas enemmän hulinaa mäellä :) Uusia tarhoja on rakennettu ja kaikilla hevosilla on nyt vakiovuoro, jossa ne saavat tarhailla 4 tuntia päivässä. Jotain ruohotarhavirityksiäkin näkyi pellolla olevan ja niissä hevoset saavat tarhailla pareittain.\nPojan muutto Hyvinkäälle ja oma muutto ulkomaille lähestyvät, mutta vielä on koko elokuu aikaa nauttia kesäisestä Tuomarinkylästä ja myös oman seuran järjestämistä kansallisista kisoista. Kotikoutsi starttaa neljännen PSG-radan, pidetään peukkuja että Poika parantaisi taas tulostaan :)\nPikainen päivitys Vihdin helatorstain kisoista, sateinen päivä mutta silti hyvä fiilis! Poika suoritti kolmannen PSG-ratansa tosi taitavasti ja sai parhaimmat pisteet tähän mennessä; 60,8 % :) Rata meni sujuvasti ja puolipiruetitkin olivat jo paljon paremmat, eikä isoja rikkeitä tullut. Vieraileva australialainen tuomari oli arvioinut radan jopa 64 % tasoiseksi. Kotikoutsi oli jälleen kuskina ja oli myös todella tyytyväinen radan jälkeen, ihanaa että kehitystä tapahtuu! Loppusijoitus oli 13/24, eli puolessa välissä luokkaa.\nNyt lähden viikoksi Kreikkaan ja Poika saa pitää taukoa intensiivisestä treenauksesta, katsotaan jotain kivoja kisoja sitten kesäkuun puolella!\nMelkein tavallinen talliviikko ja Laakson kansalliset\nAjattelin kirjoitella ylös, mitä Pojan ja mun tavalliseen talliviikkoon yleensä kuuluu. Viime viikko oli siinä mielessä poikkeuksellinen, että lauantaina oli kisat (kotikoutsi toimi kuskina) ja sen vuoksi ratsutusta on tällä viikolla jopa 3 kertaa. Yleensä meillä on vaihtelevasti 1-2 ohjattua treenikertaa/ratsutusta viikossa ja muuten mennään itsenäisesti fiiliksen mukaan. Poika kuitenkin liikkuu joka päivä, koska se kerää sen verran virtaa välipäivistä, että kävelypäiviä ei sen kanssa pidetä kuin hyvin harvoin, yleensä lähinnä olosuhteiden pakosta.\nMaanantai: Hain Pojan tarhasta ja huomasin, että sen toinen takakenkä oli melkein irti. Tämä on tosi harvinaista, sillä yleensä Poika polkee vain etukenkiä pois ja nekin juoksutuksen yhteydessä. Onneksi Opistolla oli irtokengän laittaja paikalla, joten saatiin homma kuntoon ja päästiin myös ratsastamaan. Tehtiin kevyt läpiratsastus maneesissa (isolla kentällä oli estevalmennus) ja sen jälkeen hikien huuhtelu vesikarsinassa, kamojen putsaus ja Pojalle mössöt.\nManeesissa oli söpö hiiri :)\nTiistai: Kotikoutsi tuli ratsastamaan ja Poika sai kentällä kunnon treenin. Aluksi pohjeavut eivät oikein menneet läpi ja hevosen keskittyminen oli jossain ihan muualla, joten sain juosta juoksutusraipan kanssa hevosen perässä pitkin kenttää ja koutsi laittoi selästä hevoseen vauhtia. Pojan kanssa on nyt treenattu paljon laukkaa, joka on lihaksille aika rankkaa ja koko hevonen olikin ihan hiessä/vaahdossa ratsutuksen jälkeen. Suihkun kautta kuivattelemaan ja samalla syömään hieman tuoretta ruohoa, tällä hetkellä on syötelty noin 10 minuuttia. Normaali hoito ja kamojen putsaus, kuten joka kerta.\nKeskiviikko: Mulla oli tänään viikon ainoa tallivapaa päivä ja Ulla kävi juoksuttamassa Pojan. Kävin kuitenkin ostamassa rehuja Puuilosta, heppajutut on mielessä vaikka en tallilla olisikaan. Mukaan lähti pari säkkiä Peacemakeria, B-vitamiinia, valkosipulia, elektrolyyttiä, hikiviila ja bonuksena uusi satulahuopa (ohut malli nyt kesähelteille) - tummansininen tottakai :)\nTorstai: Kotikoutsi jälleen ridaamassa, tällä kertaa oltiin maneesissa, koska kentällä oli niin tuskainen auringon paahde! Ei pitäisi valittaa, mutta maneesin varjossa oli tällä kertaa viileämpi treenata ja mielestäni tässä asiassa pitää aina ajatella hevosen parasta. Poika on todella herkkä kuumuudelle ja palautuu helteellä hitaasti, joten kunnon treenit on parempi tehdä siellä, missä on viileintä. Syöttelin jälleen noin 10 minuuttia.\nPerjantai: Viimeistelytreeni maneesissa, pääpainona ravilisäykset. Poika meni tosi hyvin, joten tämän päivän treeni oli kevyempi, kuin alkuviikosta. Pesin koko hevosen shampoolla ja puunasin kamat huomista varten, sen kummempia kisavalmisteluja me ei yleensä tehdä.\nLauantai: Kansalliset kisat Laaksolla, Pojan toinen PSG-rata. Tällä kertaa tulikin oikeastaan samat virheet, kuin viime kerrallakin, eli puolipiruetit eivät ihan onnistuneet ja nelosissa tuli pieni stiplu. Muuten Poika suoritti oikein hyvin ja tasaisesti, erityisesti sulut ja kolmossarja olivat mielestäni tosi hyvät! Lopputulos 57,67 % ja sijoitus 17/24, eli ei ihan viimeisenä kuitenkaan. Kunhan saadaan rikkeettömiä ratoja, niin pisteet varmasti nousevat :) Helteinen keli jatkui ja oli todella lämmin, joten suorituksen jälkeen pestiin Poikaa sienellä ja lähdettiin pikaisesti kotimatkalle.\nSunnuntai: Palautuspäivä, käytiin maastossa noin 40 minuutin lenkki käyntiä ja kevyttä ravia. Poikaa ei paljon väsymys painanut ja sitä sai ihan ravissa pidätelläkin :) Se sai pienen hien pintaan ja itsekin olin helteestä ihan läkähtynyt, joten ei siksi tehty sen pidempää lenkkiä. Ratsu pääsi suihkun kautta tarhailemaan ja itse lähdin vielä Laaksolle katsomaan GP-luokan ja moikkaamaan tuttuja. Ihana kesäpäivä ja mukava lopetus viikolle!\nTiedättekö sen fiiliksen, kun valmennus menee NIIN hyvin ja sen tunteen ja ne kaikki neuvot ja vinkit haluaisi tallentaa johonkin kovalevylle, jotta osaisi yksinkin ratsastaa yhtä hyvin? Se on vaan jotain ihan käsittämätöntä, minkälaiseen flow-tilaan sitä voi päästä, kun toinen ihminen neuvoo, mitä "nappeja" hevosesta pitää käyttää missäkin kohdassa. Kaikki muu sulkeutuu ympäriltä (jopa muut ratsukot, joka aiheuttaa huomattavan helposti yhteentörmäyksiä) kun keskittyy pelkästään omaan hevoseen, omaan ratsastukseen ja on 100 % läsnä joka sekunti ja joka askel satulassa. Sellainen olotila tuli Nipsun kahden päivän valmennuskurssilla, ihan uskomatonta! Koskaan ei ole vielä tarvinnut pettyä niillä tunneilla ja joka kerta ollaan opittu jotain uutta.\nPäikkäreillä, kivan likainen toi takaseinä...\nViime viikon valmennuskerran teemana oli opetella, kuinka ratsastaa Poikaa virittyneeksi, mutta ei kuitenkaan jännittyneeksi. Mulla on itselläni aikamoisia ongelmia osata ratsastaa tehokkaasti silloin, kun hevonen kuumuu ja ottaa kierroksia, jolloin ryhdyn itse jännittämään ja jäykistyn selässä. Tämän seurauksena ei luonnollisesti hevonenkaan voi rentoutua ja siinä sitten ollaan kaksi viulunkireää tyyppiä päällekäin, eikä työskentelystä tule yhtään mitään. Vaikka Poika on luontaisesti tosi selväjärkinen ja leppoisa ratsu, niin provosoituessaan se osaa tehdä aikamoisia jänisloikkia ja ryhtyy myös kyttäämään muita hevosia, jonka seurauksena jään yleensä vain itse himmailemaan ja ratsastamaan passiivisesti, jolloin Poika kerää vielä enemmän energiaa itseensä. Avainohjeena olikin, että pitää laskea kädet ja PÄÄSTÄÄ hevonen eteen-alas, vaikka se sitten alkuun vähän juoksisikin täysiä. Tässä kohdassa mennään jo huomattavasti mun mukavuusalueen ulkopuolelle, sillä jos hevonen tuntuu siltä, että se voi hetkenä minä hyvänsä singota maneesin seinästä läpi, niin ei ensimmäisenä tee oikein mieli antaa pidempää ohjaa ja löysätä kontrollia. Kun sitten pääsin irti "apua-mä-tipun-mä-tipun-mä-tipun" ajattelusta, niin hommahan oikeasti toimi! Energia kanavoitui hienoon, isoon raviin ja hevonen liikkui tosi upeasti. Laukannosto tuli pelkällä ajatuksella ylös ja eteen ja koottua laukkaa pystyi ratsastamaan täysin pelkällä istunnalla ja lähes löysällä ohjalla.\nKäytiin katsomassa Kilpatallin remonttia\nKun ohjeita tulee viisi per sekunti, niin on tosi vaikeaa yrittää muistaa niitä jälkikäteen, mutta mä yritän. Taivutettiin ensi pääty-ympyrällä hevosta ihan reilusti sisälle, matalalla kädellä ja napakalla sisäpohkeella. Sen jälkeen tehtiin pieniä voltteja pelkillä ulkoavuilla, sisäohjalla ei saanut kääntää yhtään. Kokoamisissa tuli pitää tasainen ja vakaa ulko-ohja ja taputtaa sekä myödätä sisäohjalla. Poika yrittää tosi helposti vaan harppoa pitkää käyntiä, joten piti ajatella ihan pikkupikku askelia käynnissä, lähestulkoon niin että se käveli paikallaan. Tästä käynnistä saatiin tosi hienoja laukannostoja ja laukka oli ihan mielettömän tuntuista. Kerrankin Pojalla oli oikeasti selkä ylhäällä ja se todella tuntui satulaan asti!\nNäillä keleillä Poika on käynyt pävittäin suihkussa\nValmennuspäivien jälkeen Poika saikin aloittaa valmistautumisen ensi lauantain kisoja varten ja kotikoutsi on käynyt ahkerasti ratsuttamassa. Välissä on toki myös palautuspäiviä, mutta muuten treeni on nyt ollut aika intensiivistä. Helatorstaina Pojan olisi tarkoitus mennä vielä Vihdin kansalliset ja sen jälkeen se saa huilata :) On se ollutkin nyt aika virittyneessä tilassa koko ajan, alkaa jo melkein olla vähän turha pörheä ratsastaa...\nTää blogi on kyllä siinä mielessä älyttömän hyvä, että sen avulla on helpompi jäsentää kaikkia päässä pyöriviä ajatuksia hevoseen ja ratsastukseen liittyen. Itsekseen tulee pohdittua kaikenlaisia heppajuttuja enemmän tai vähemmän päivän aikana ja selailen töiden ohessa usein myös ajankohtaisia ratsastusuutisia, kisakutsuja ja muita hevosblogeja. En itse ihan joka ratsastuksen jälkeen jaksa tarkasti analysoida, että onnistuiko tänään nyt ihan jokainen puolipidäte ja saavutinko sen kerran ratsastukselliset tavoitteet (jos niitä edes oli sillä kerralla...) mutta varsinkin valmennuskertojen jälkeen mietin yleensä tarkemmin sitä mitä tuli tehtyä ja onnistuttiinko siinä.\nPari päivää ehti tarhata ilman loimea jo huhtikuun puolella!\nViime viikolla päällimmäisenä mielessä valmennuksen jälkeen oli tuntuma ja Pojan ratsastettavuus yleisesti. "Uusi" koutsi kokeili Poikaa selästä ensimmäistä kertaa ja on aina tosi mielenkiintoista katsoa, kun joku toinen ratsastaa omalla hevosella. Hassua tuntuu olevan se, että mitä kokeneempi ratsastaja on, niin sitä hankalampi Poika saattaa aluksi olla. Se johtuu varmasti siitä, että rutinoituneilla ratsastajilla on kehittynyt jo tietynlainen oma ratsastustyyli, joka saattaa Pojasta tuntua alkuun hämmentävältä ja erilaiselta, kuin mihin se on tottunut. Jokaista hevostahan ei voi ratsastaa samalla tavalla, mutta ammattilaiset/puoliammattilaiset yleensä tapaavat ridata ratsunsa suhteellisen "samaan muottiin", toiset esimerkiksi ratsastavat hevosia aika matalassa ja pyöreässä muodossa, kun taas toiset haluavat hevosen olevan mielummin vähän kuolaimen päällä ja avonaisemmassa muodossa. Osa ratsastaa paljon eteen, kun taas toiset treenaavat huomattavasti hitaammassa temmossa. Jotkut haluavat pitää hevosen tiiviisti pohkeen ja ohjan välissä, kun taas jotkut ratsastavat lähes jalat irti kyljistä ja melko pitkillä ohjilla. Mikä tyyli sitten sopii millekin hevoselle, löytyy varmasti vain kokeilemalla. Kysymys kuitenkin kuuluu, pitääkö hevosen mukautua ratsastajan tyyliin vai ratsastajan muokata omaa tyyliään hevosen mukaan?\nEnää ei oo maneesiruuhkaa, luksusta!\nOlen nykyään aika varovainen kokeilemaan uusia valmentajia, koska itselläni on erittäin huonoja kokemuksia sellaisista valmentajista, joiden tyyli ei vain minulle tai Pojalle ole lainkaan sopinut. Pari vuotta sitten oli varmaankin kaikista huonoin valmennuskerta ikinä, erään saksalaisen vierailevan valmentajan kurssilla. Poika kuumui aika paljon vaihtoharjoituksista ja otti kierroksia jostain ihan aiheettomista jutuista maneesin nurkissa. Tässä tapauksessa olisin itse vaihtanut harjoitusta ja tehnyt esimerkiksi käynnissä tai ravissa jotain "rauhoittavaa" tehtävää, kunnes saan hevosen taas rennoksi ja keskittymään. Kyseinen valmentaja kuitenkin hermostui siitä, että Poika rupesi pelleilemään ja oli sitä mieltä, että sitä täytyy nyt mäiskiä kunnolla ja laittaa se kuriin. Noh, en sitten nöyränä oppilaana kyseenalaistanut tätä "gurun" neuvoa, vaan käytin reippaasti kannusta aina kun Poika yritti loikkia, jonka seurauksena se tuli vain kahta hullummaksi ja valmentaja alkoi huutaa "Hit him, hit him again!". Siinä vaiheessa lopetin ja sanoin, että hevonen menee koko ajan huonommaksi ja tipun ihan kohta selästä näiden rodeoloikkien takia. Valmentajan kanssa tuli tästä pientä sanaharkkaa ja lopulta valmennuskerta päättyi siihen, että hevonen oli aivan hermoheikkona ja itse poistuin itkin maneesista. Ja ei edes ollut mikään ihan halpa valmennuskurssi, kyllä silloin harmitti ja pitkään... Onneksi hevoset ovat anteeksiantavaisia ja unohtavaisia ja pääsimme tästä yli aika pian! Nyt jo uskallan sanoa heti, jos valmennuksessa joku asia ei tunnu hyvältä ja toimivalta.\nPoika toivottaa hauskaa vappua ;)\nTakaisin kuitenkin viime viikkoisen valmennuksen lopputulokseen, eli lyhyiden alkukangertelujen jälkeen Poika näytti oikein hyvältä ja itse kokeilin sitä vielä lopuksi hetken ja se toimi siinäkin hyvin. Keskusteltiin paljon sopivasta tuntumasta ja sen löytämisestä. Tavoitteena olisi saada hevonen kevyeksi edestä ja kantamaan itsensä, mutta ei taas kuitenkaan tyhjäksi. Pojan kanssa tämä on aikamoista nuorallakävelyä, sillä se painuisi mielellään kuolaimen alle ja jopa rullaa itseään tai sitten vastaavasti se jännittyy ja tekee itselleen korkean virkkuukoukkukaulan. Pohdinta jatkuu...Tällä viikolla meillä oli vierailevan valmentajan eli Nipsun tunti ja saatiin pitkästä aikaa onnistumisia kootussa laukassa! Laukkasulut olivat ihan super ja hevonen tuntui tosi hyvältä, sain taas paljon lisää itsevarmuutta omaan ratsastukseen :) Ensi viikolla ajattelin startata kotitallin rataharjoituksissa Va B:3-ohjelman, siinä onkin sitten vähän tekemistä. 8 metrin voltit ovat aika haastavat, kuten myös avot pituushalkaisijalla, mutta katsotaan miten treeni etenee. Kilpatalli tyhjeni hevosista ja siellä alkaa remontti, joten toukokuu tulee olemaan todella rauhallinen kun Domissa on tuntiratsujen lisäksi vain meidän tallin hevosia!\nJälleen pientä yskimistä...\nHuoh, miten ihmeessä tuon Pojan yskähtelyn ratsastuksen alussa saa loppumaan? Oon alituisen huolestunut tästä asiasta, koska sille ei tunnu löytyvän mitään loogista selitystä ja kaiken lisäksi yskiminen on vain satunnaista, eli ei edes päivittäinen oire. Poika aloitti köhäilyn ihan selvästi silloin, kun muutettiin 2012 syksyllä Domiin. Se yskähti kerran silloin tällöin alkuraveissa ja ajattelin sen johtuvan huonosta talli-ilmasta ja melko lyhyestä tarhausajasta. Nyt se on kuitenkin jatkanut tätä myös uudessa tallissa, jonka ilmastointijärjestelmä on todella huippu, eikä tallissa varmasti ole myöskään hometta. Myös tarha-aika on pidentynyt huomattavasti, sillä hepat ovat nyt 5 tuntia päivässä ulkona. Yskimistä on silti esiintynyt noin 2-3 kertaa viikossa, välillä on pidempiäkin taukoja, mutta kuitenkin sitä on jatkunut ympäri vuoden (ei siis ole esim. pakkaseen liittyvää).\nAi töihin vai, kesken päiväunien?\nPojan hengitystiet tähystettiin Viikissä noin vuosi sitten ja ne olivat täysin puhtaat. Sen lisäksi sille annettiin immuniteettiä vahvistava parin viikon lääkekuuri, jonka vaikutus ei kuitenkaan kestänyt kovin kauaa. Olen myös syöttänyt sille valkosipulia sekä jauheena, että siirappimuodossa. Poika ei myöskään ole ainut yskivä hevonen meidän tallissa, sillä tiedän ainakin 3 muuta, jolla on sama ongelma. Nyt en keksi enää mitään muuta syytä, kuin että se on vain altistunut ja herkistynyt vanhan tallin ilman vuoksi. Ennen Domiin siirtymistä Poika oli kaksi vuotta purukuivituksella, eikä yskinyt IKINÄ. Siis oikeasti, kertaakaan. Se on aina ratsastuksessa pärskinyt todella paljon, mutta ei yskinyt. Turve pölisee luonnostaan aika paljon, joten pitää varmaan ryhtyä nyt kostuttamaan karsinaa kastelukannulla. Nykyinen heinä ei onneksi pölise paljoakaan ja kuivaheinää se saa vain iltaisin. Mietin myös, että pitäisikö vielä kokeilla jotain yrttejä, vaikka olen niiden suhteen vähän skeptinen (kokeilin joskus jotain rauhoittavaa sekoitusta Pojalle ja se ei kyllä toiminut yhtään). Nämä on näitä hevosenomistajan murheita, tässä tapauksessa huoleton olisi hevoseton :)\nSatunnaista alkuköhäilyä lukuun ottamatta treeni kulkee hyvin ja uuden valmentajan kokeilutunti oli oikein hyvä! Keskityttiin niihin juttuihin, joissa meillä on yleisesti ongelmia, eli reaktionopeus (tai siis hitaus...) ja tarpeeksi koottu muoto, mun pitää vaan itse olla tosi nopea ja skarppina siellä hevosen selässä. Jos jään yhtään matkustelemaan, niin Poika käyttää sitä heti hyväksi ja ryhtyy lintsailemaan, samaa vanhaa tuttua siis. Lopuksi poljetettiin vähän raipan kanssa piaffia ja Poika teki oikeasti tosi hienosti, vau! Nyt alan jo vähän itsekin oppimaan tätä touhua, siisti fiilis :) Hyvää pääsiäistä kaikille!\nNyt ollaan taas täysipainoisesti takaisin treenissä ja oon ollut ihan innoissani ratsastamassa! Pitkän maneesikauden jälkeen on kiva mennä vaihteeksi kentällä, vaikka siinäkin on toki omat haasteensa. Tavallaan kamalaa sanoa, mutta meillä on "liian iso" kenttä ja siellä on joskus vähän vaikea treenata mitään väistöjä tai linjoja, koska siellä ei oikein ole selkeitä rajoja ja ratsastus menee helposti vähän haahuilemiseksi ilman pitkiä tai lyhyitä sivuja. Poikakin yrittää jatkuvasti mennä lapa edellä ulkoapuja vasten ja tuntuu, että sitä on välillä tosi hankalaa saada menemään kunnolla suoraan. Sitten pyöritään epämääräisellä isolla ympyrällä minne sattuu, mutta eiköhän tämäkin tilanne kesällä taas muutu, jos kenttä jaetaan kolmeen osaan väliaidoilla. Positiivista on se, että noin isolla kentällä pääsee ratsastamaan kunnolla eteen ja tekemään vaikka 100 metriä lisättyä ravia, jos siltä tuntuu. Myös sarjavaihtoja on hyvä harjoitella, koska niitä mahtuu tekemään putkeen niin monta, että ei tarvitse heti lopettaa jos tulee virhe.\nKuvista tuli tosi sinisävyisiä, näyttää kylmemmältä kuin mitä oli\nEilen harjoiteltiinkin paljon vaihtoja, jotka ovat kyllä puhtaat ja varmat, mutta eivät vielä tarpeeksi suorat... Peruutuksen kanssa on myös ollut taas vähän ongelmia, sitä pitäisi tehdä Pojan kanssa oikeastaan päivittäin, koska tauon jälkeen se ei millään haluaisi lähteä peruuttamaan ja pitää käyttää turhan isoja apuja sen kanssa. Ravi on ollut energistä ja hyvää ja ohjien kiskominenkin on vähentynyt, kun itse vaan muistaa istua kunnolla satulassa ja pitää jalat kiinni. Sain valmentajalta tosi hyviä neuvoja tuohon vetämiseen, eli aina jos Poika yrittää yhtään nykiä ohjia ravissa, niin se pitää ottaa heti pikkupikku koottuun raviin hetkeksi ja se onkin auttanut. Ei se viitsi kauaa kiskoa, kun joutuu joka kerta hidastamaan ihan kunnolla. Muuten on treenattu ihan perusjuttuja, koottua laukkaa ja vastalaukkaa, jotka toivottavasti vahvistavat sitä takaosasta. Oikea kierros on huomattavasti heikompi, huomasin sen nyt vielä selvemmin kun olin melkein viikon ratsastamatta.\nPoika oli pari päivää aika hyvä ja teki paljon hommia, joten annoin sille tänään välipäivän ja laitoin liinan päähän juoksemaan. Ratsastaessa se on ollut ihan rauhallinen, mutta nyt sille tuli joku ihan ihmeellinen kevättä rinnassa-kohtaus ja se pukitteli ja riehui häntä pystyssä ihan kunnolla, puhisi ja meni omaehtoista passagea vaikka kuinka kauan. Jos olisin päästänyt liinasta irti, niin se olisi varmaan laukannut molemmat rantalenkit putkeen! Jostain se aina sitä energiaa kehittää ja tuntuu, että Pojalle onkin aika pakollista päästä välillä purkamaan sitä turvallisessa muodossa (ainakin ihmisille) jotta sen pää pysyy selkeänä, eikä ota niin paljon kierroksia ratsastaessa. Riehukohtauksen laannuttua se olikin sitten ihan valmis menemään talliin syömään, mutta joutui silti vielä hetken hölkkäämään. Koska kotikoutsi on vielä reilu pari viikkoa Saksassa, niin varasin perjantaille meille tutun henkilön, mutta uuden valmentajan tunnin, innolla odotan mitä uutta oppia tarttuu mukaan :)\nSateen jälkeen tuli sateenkaari, Poika katsoo :)\nNo, hyvä että ehdin perua ajoissa kisat, sillä eilen Pojalla olikin sitten toisessa takajalassa ihan kunnon imppari :( Oli saanut ilmeisesti yöllä karsinassa haavan jalkaan (myös karsinanaapurilla oli vähän hittiä, eli ovat varmaan potkineet väliseinää) ja sille tulee tosi helposti pienistäkin haavoista jalka ihan paksuksi, joten eipä oltaisi päästy kisoihin sitten kuitenkaan. Tuo "tukkijalka" on aina aika inhottavan näköinen ja heti ensimmäiseksi tulee mieleen joka hevosen omistajan painajainen, eli NYT SILLÄ ON JÄNNE MENNYT APUAAA, mutta rauhotuin sitten hieman ja tulin siihen tulokseen että eiköhän se ole vaan imusuonen tulehdus, koska Poika ei arkonut jalkaa yhtään ja liikkui ihan normaalisti ja antoi myös puristella jalkaa.\nJalka eilen, haavat näkyvät selvästi ja turvotusta on koko jalassa\nEi sitten muuta kuin kylmäystä ja Animalintex-haude jalkaan yöksi, tänään turvotus olikin jo sitten vähän laskenut. Käytiin tunnin maastokävelyllä ja Poika katseli paljon maisemia. Keskelle tietä jätetyt tyhjät lastenvaunut olivat vähän jännittävät, mutta pienen katselu- ja mietiskelyhetken jälkeen niistäkin päästiin ohi. Nyt lähden itse reissuun ja palailen tallille vasta viikonloppuna, toivottavasti jalka tulee siihen mennessä kuntoon hoitajien avustuksella. Ainahan se on vähän ahdistavaa lähteä matkalle juuri silloin, kun hevosella on jotain ylimääräistä, mutta onneksi ei nyt ollut mitään tämän vakavampaa!\nJalka tänään kävelyn jälkeen, selvästi laskenut mutta ei vielä ihan normaali\nHuomisen kisat meidän osalta peruttu\nNyt kävi niin, että sain itse kovan flunssan, joten ei päästä huomisiin kisoihin Vihtiin :( Tosi harmi, sillä Poika oli tiistain valmennuksessa niin hyvä ratsastaa! Mutta ei voi mitään, kisoja tulee aina lisää ja puolikuntoisena ei kannata lähteä radalle. Starttasin viime keväänä Lohjan kisat korvatulehduksessa ja yskässä ja vaikka tulos olikin ihan ok, niin kyllä siinä silti menivät rahat vähän hukkaan... Pitäisi vain aina jaksaa levätä tarpeeksi pitkään, eikä lähteä ratsastamaan kun on "ihan ok olo, ei oo kuumetta". Taitaa se ratsastajan luonne olla sellainen, että periksi ei niin helpolla anneta, vaikka vähempikin välillä riittäisi!\nIhanaa kuitenkin, että nyt on jo niin keväinen ilma ja ollaan menty paljon ulkona. Pohjat vaan pölisevät aika paljon, toivotaan että ensi viikolla tulisi jotain huoltoa asiaan liittyen. Lähden maanantaina itse viideksi päiväksi Espanjaan lomalle, mutta viimeistään sen jälkeen jatkuvat taas treenit suurella innolla!


Listautuminen 2021 - Lamor Corporation Oyj\nMaailma ei puhdistu itsestään.\nLamor Corporation Oyj:n hallitus on tänään 7.12.2021 tehnyt päätöksen listautumisannin toteuttamisesta.\nTarjottavien osakkeiden merkintähinta oli instituutioannissa ja yleisöannissa 4,83 euroa osakkeelta ja henkilöstöannissa 4,35 euroa osakkeelta, mikä vastaa yhteensä noin 130 miljoonan euron markkina-arvoa Lamorille välittömästi listautumisannin jälkeen.\nListautumisannissa Lamor laskee liikkeeseen 7.281.374 uutta osaketta, mikä vastaa noin 27,0 prosenttia Lamorin liikkeeseen laskettujen ja ulkona olevien osakkeiden kokonaismäärästä listautumisannin jälkeen.\nListautumisannissa kysyntä suomalaisilta ja kansainvälisiltä sijoittajilta oli erittäin vahvaa, ja listautumisanti ylimerkittiin moninkertaisesti. Yleisöannissa vastaanotettiin merkinnät yli 10.000 sijoittajalta.\nKaupankäynnin Lamorin osakkeilla odotetaan alkavan Nasdaq Helsinki Oy:n ylläpitämällä Nasdaq First North Premier Growth Market Finland -markkinapaikalla arviolta 8.12.2021.\nLamor on vuonna 1982 Suomessa perustettu perheyhtiö, joka tarjoaa asiantuntemusta ja ratkaisuja ympäristön ja ekosysteemien suojaamiseen ja puhdistamiseen. Lamorin tavoitteena on maailman puhdistaminen, mikä konkretisoituu kolmessa liiketoiminta-alueessa: öljyntorjunta, jätteenkäsittely ja vedenkäsittely. Lamorin liiketoiminta jakaantuu laiteliiketoimintaan ja palveluliiketoimintaan.\n”Lamor on yksi maailman johtavista ympäristöratkaisujen toimittajista. Asiantuntemustamme ja ratkaisujamme hyödynnetään ympäristön ja ekosysteemien suojaamiseen – globaalisti, mutta paikallisesti. Globaalit ympäristöongelmat koskettavat meistä jokaista. Siksi uskomme, että ongelmat voidaan ratkaista vain yhdessä.\nTule mukaan puhdistamaan maailma yhdessä!”\nLamor Corporation pyrkii keräämään noin 35 miljoonan euron bruttovarat tarjoamalla alustavasti enintään 7.266.253 yhtiön uutta osaketta merkittäväksi.\nTarjottavat osakkeet voivat vastata enintään noin 27,0 prosenttia yhtiön liikkeeseen lasketuista ja ulkona olevista osakkeista listautumisannin jälkeen olettaen, että yhtiö laskee liikkeeseen listautumisannissa alustavan enimmäismäärän uusia osakkeita, ja että lisäosakeoptiota ei käytetä (noin 31,0 prosenttia osakkeista olettaen, että yhtiö laskee liikkeeseen listautumisannissa alustavan enimmäismäärän uusia osakkeita, ja että lisäosakeoptio käytetään kokonaan). Listautumisannin seurauksena yhtiön liikkeeseen laskettujen ja ulkona olevien osakkeiden lukumäärä voi nousta enintään 26.944.853 osakkeeseen olettaen, että yhtiö laskee liikkeeseen listautumisannissa 7.266.253 uutta osaketta.\nyleisöannista yksityishenkilöille ja yhteisöille Suomessa ja\ninstituutioannista institutionaalisille sijoittajille Suomessa ja soveltuvien lakien mukaisesti Yhdysvaltain ulkopuolella kansainvälisesti sekä\nhenkilöstöannista yhtiön työntekijöille, johtoryhmälle, toimitusjohtajalle ja hallituksen jäsenille.\nDanske Bank A/S, Suomen sivuliike toimii listautumisannin pääjärjestäjänä ja tulee toimimaan Lamorin hyväksyttynä neuvonantajana.\nLamorin tarkoituksena on käyttää listautumisannista saatavat nettovarat pääomarakenteensa vahvistamiseen. Pääomarakenteen vahvistaminen luo Lamorille paremmat edellytykset toteuttaa kasvustrategiaansa muun muassa rahoittamalla uusia laajoja projekteja, investoimalla teknologioihin ja laajentamalla maantieteellisiä verkostoja.\nDanske Invest Suomi Osake -rahasto, Eläkevakuutusyhtiö Veritas, Mandatum Asset Management Oy ja tietyt Sp-Rahastoyhtiö Oy:n hallinnoimat rahastot ovat tietyin ehdoin sitoutuneet merkitsemään tarjottavia osakkeita yhteensä 19,5 miljoonalla eurolla listautumisannissa olettaen, että yhtiön koko osakekannan arvostus ennen listautumisannista saatavia varoja on enintään 95 miljoonaa euroa.\nYleisöannissa tarjotaan alustavasti enintään 1.000.000 tarjottavaa osaketta yksityishenkilöille ja yhteisöille Suomessa. Yhtiö voi kysynnästä riippuen rajoituksetta siirtää tarjottavia osakkeita alustavasta osakemäärästä poiketen yleisöannin, instituutioannin ja henkilöstöannin välillä.\nYleisöannissa tarjottavien osakkeiden vähimmäismäärä on kuitenkin 1.000.000 tarjottavaa osaketta tai, jos yleisöannissa annettujen merkintäsitoumusten kattama osakemäärä on tätä vähemmän, yleisöannissa annettujen merkintäsitoumusten kattama tarjottavien osakkeiden kokonaismäärä.\nVähintään 150 ja enintään 25.000 osaketta\nDanske Bankin arvo-osuustiliasiakkaille ja osakesäästötiliasiakkaille\nDanske Bankin verkkopankki, pankkitunnuksilla henkilöasiakkaille, osoitteessa www.danskebank.fi/lamor;\nDanske Bankin yritysten verkkopankki Markets Online -moduulissa District-sopimusasiakkaille;\nDanske Bankin Sijoitusasiantuntijakeskus puhelimitse Danske Bankin pankkitunnuksilla ma–pe kello 9.00-18.00 numerossa +358 200 20109 (pvm/mpm). Danske Bankin Sijoitusasiantuntijakeskuksen puhelut nauhoitetaan;\nDanske Bankin konttorit Suomessa niiden tavanomaisina aukioloaikoina; sekä\nMerkintäsitoumuksen antaminen puhelimitse Danske Bankin Sijoitusasiantuntijakeskuksen tai Danske Bankin verkkopankin kautta edellyttää voimassa olevaa verkkopankkisopimusta Danske Bankin kanssa. Merkintäsitoumuksen tekeminen osakesäästötilille on mahdollista Danske Bankin kautta vain Danske Bankissa olevalle osakesäästötilille tehtynä.\nMuiden pankkien asiakkaille\nDanske Bankin verkkomerkintä henkilöasiakkaille osoitteessa www.danskebank.fi/lamor. Internetin kautta merkintäsitoumuksen antavilla tulee olla Aktian, Danske Bankin, Handelsbankenin, Nordean, Oma Säästöpankin, OP Ryhmän, POP Pankin, S-Pankin, Säästöpankin tai Ålandsbankenin verkkopalvelutunnukset; sekä\nDanske Bankin konttorit (pois lukien yrityskonttorit) Suomessa niiden tavanomaisina aukioloaikoina. Tiedon merkintäpalveluita tarjoavista konttoreista saa Danske Bankin Sijoitusasiantuntijakeskuksesta puhelimitse ma–pe kello 9.00–18.00 numerossa +358 200 20109 (pvm/mpm) tai internetistä osoitteesta www.danskebank.fi. Puhelut Danske Bankiin nauhoitetaan.\nNordnetin arvo-osuustili- ja osakesäästötiliasiakkaille\nNordnetin verkkopalvelu osoitteessa www.nordnet.fi/fi/lamor.\nNordnetin verkkopalvelussa annettava Merkintäsitoumus vaatii henkilökohtaiset Nordnetin käyttäjätunnukset. Nordnetin verkkopalvelun kautta voi antaa Merkintäsitoumuksen myös yhteisön puolesta. Merkinnät voi tehdä osakesäästötilille Nordnetin kautta vain Nordnetissa oleville osakesäästötileille.\nYleisöannin, instituutioannin ja henkilöstöannin merkintäaika alkaa 25.11.2021 klo 10.00\nYleisöannin ja henkilöstöannin merkintäajat päättyvät 2.12.2021 klo 16.00\nInstituutioannin merkintäaika päättyy 7.12.2021 klo 11.00\nListautumisannin lopputulos julkistetaan Arviolta 7.12.2021\nYleisöannissa ja henkilöstöannissa merkityt tarjottavat osakkeet kirjataan sijoittajien arvo-osuustileille Arviolta 8.12.2021\nOsakkeiden kaupankäynnin First North Premierissä odotetaan alkavan Arviolta 8.12.2021\nInstituutioannissa allokoidut tarjottavat osakkeet ovat valmiina toimitettavaksi maksua vastaan Euroclear Finlandin kautta Arviolta 10.12.2021\nTutustu huolellisesti Finanssivalvonnan hyväksymään esitteeseen ja annin ehtoihin!\nTilintarkastajan raportti yleisluonteisesta tarkastuksesta kaudelta 1.1.–30.9.2021\nTilinpäätös ja hallituksen toimintakertomus 2020\nTilinpäätös ja hallituksen toimintakertomus 2018\nTutustu myös vastuullisuusmateriaaliin: https://sijoittajat.lamor.com/tietoa-lamorista/vastuullisuus/


Muotopuoli: Lattian asennuspuuhissa\nLähettänyt Unknown klo 3/02/2014\nAnonyymi 18 heinäkuuta, 2014 18:09\nTeillä on upean näköinen koti! Minkä hintaiseksi tällainen lattia tuli? Itse mietin täällä mitä tehdä kulahtaneelle parketille.. Pakko myös mainita, että teidän olohuoneen laastiseinä on aivan ihana!\nJutta Tanninen 18 heinäkuuta, 2014 19:31\nKiitoksia Marie! Meillä oli myös aika kulahtanut parketti, joka oli alunperin tarkoitus hiota ja valkolakata, mutta asiantuntija sanoi, ettei kannata. Meillä oli muistaakseni pyökkiparketti, jolla on taipumus elää tosi paljon. Jos parketin olisi laittanut talvella kuntoon, niin kesällä siinä olisi kuulemma ollut taas rakosia ja epätasaisuuksia. Ihan hyvä siis että otettiin se pois. Tuo Casa lattia on kyllä komean näköinen, mutta meillä siinä on aika paljon halkeamia, sillä alla on kyproklattia, joka ilmeisesti joustaa jonkin verran. Naarmuja ja likaakin on tullut jo :/ Harmaassa sävyssä ei ehkä näkyisi yhtä hyvin kuin valkoisessa. Lattia tuli maksamaan muistaakseni jotain 40-50 €/m2. Asennuksessa säästettiin kun tehtiin itse. Noissa ohjeissahan tosiaan sanotaan, että voisi laittaa parketin päällekkin, mutta sitä en kyllä suosittele. Puu elää aina ja uskon, että halkeamia tulisi helpolla.\nAnonyymi 18 heinäkuuta, 2014 19:50\nKiitos tiedosta! Meillä haetaan nyt edullista vaihtoehtoa jolla saisi lattian vaihtoa lykättyä vuoden tai kaksi. Taidan siispä iskeä betoluxit lattiaan ja toivoa parasta! :)\nJutta Tanninen 18 heinäkuuta, 2014 20:31\nUskoisin, että siitä tulee upea, kunhan parketti on tasainen eikä kupruile. Mulla on parhaillaan työn alla yksi projekti, jossa on tarkoitus maalata tammiparketti Betoluxilla valkoiseksi. Kiva päästä itsekkin näkemään, miltä se näyttää! Toistaiseksi olen vaan blogeissa nähnyt maalattuja parketteja, mutta ovat ainakin kuvissa näyttäneet upeilta!\nMillaM 22 heinäkuuta, 2015 22:03\nMiltä lattia näyttää ja vaikuttaa nyt näin vuoden käytön jälkeen?\nTäällä pitäisi lattia valinnat lyödä lukkoonja casa desing olisi ykkösvaihtoehto mutta tuohon neliöhintaan odotan sen myös toimivan arjessa ja juhlassa..\nJutta Tanninen 19 syyskuuta, 2015 19:55\nHeippa! Vähän myöhässä vastailen, mutta toivottavasti auttaa vielä!\nNyt valitsisin ehkä ennemmin harmaan hartsipinnoitteen, jossa ei näkyisi lika ihan yhtä helposti, mutta muuten tämä on ihan kelpo lattia. Meillä on alla cyproclattia, jonka joustavuuden vuoksi tuo casa pinnoite on paikoittain vähän halkeillut. Minusta se tuo siihen kyllä vähän sellaista betonilattian fiilistä, eli ei ne halkeamat oikeastaan ole edes haitannut. Aluksi harmitti, mutta sitten niihin tottui. Mikäli pohja on kova ja kunnossa, niin sitten halkeilua tuskin edes tapahtuu. Valkoisessa tietysti näkyy pöly ja lika, mutta tuota on aika helppo onneksi pyyhkiä :)


Alkolukot pakollisiksi koulutakseihin - Kotimaa - Uutiset - MTV.fi\nAlkolukot pakollisiksi koulutakseihin\nJulkaistu 01.04.2009 19:50\nAlkolukko on tulossa pakolliseksi kaikkiin koululaisia kuljettaviin takseihin, kertoo MTV3:n 45 minuuttia -ohjelma.Liikenneministeriö on alkanut valmistella säädöstä, joka tekisi alkolukosta pakollisen kaikissa koululaisia kuljettavissa takseissa. Liikenneministeri Anu Vehviläinen arvioi, että alkolukko vaadittaisiin jokaiseen koulutaksiin syksyllä 2010.Katso Ripsa Koskinen-Papusen juttu\nAlkolukon käyttöön suosittava asetus on ollut voimassa vuodesta 2006 lähtien. Vain kaksi kuntaa - Kitee ja Vihanti - ovat edellyttäneet alkolukon käyttöä koululaiskuljetuksissa.Ilomantsi vaatii alkolukot kaikkiin koululaisia kuljettaviin takseihin ensi syksynä. Kunta päätti asiasta sen jälkeen, kun kaksi koulutaksinkuljettajaa kärähti rattijuopumuksesta helmikuun lopussa.Takseissa käytettävä alkolukko asennuksineen maksaa maahantuojan mukaan 1400 eurosta ylöspäin.\nNokian vesikriisin onnettomuustutkinta valmis Uusimmat uutisvideot


EtusivuPalvelutAsuminenJätehuoltoHakemuslomakkeetSekalaisen yhdyskuntajäteastian tyhjennysvälin pidennyshakemus (yli 4 viikkoon, oma jäteastia)\nTällä lomakkeella haetaan jätehuoltomääräysten mukaiseen sekalaisen yhdyskuntajäteastian tyhjennysvälin pidennystä yli neljään (4) viikkoon.\nPäätös edellyttää biojätteen erilliskeräystä tai kompostointia. Kunnan jätehuoltoviranomainen merkitsee hakemuksella ilmoitetut kiinteistön biojätteen käsittelytiedot jätelain 143 §:ssä säädettyyn rekisteriin.\nMikäli kiinteistöltä toimitetaan kierrätykseen muiden hyötyjätteiden lisäksi pakkausmuovijätteet, voidaan Mikkelin kaupungin vakiintuneen käytännön mukaan käyttää sekalaisen yhdyskuntajäteastian jätetilavuutta 10 litraa/henkilö/viikko.\nPisin mahdollinen jätehuoltoviranomaisen hakemuksesta myöntämä tyhjennysväli on tällä hetkellä kahdeksan (8) viikkoa.\nSekalaisen yhdyskuntajäteastian tyhjennysvälin pidennyshakemus (tulostettava)\nSekalaisen yhdyskuntajäteastian tyhjennysvälin pidennyshakemus (sähköinen)


Magix Movie Edit Pro 10 - Digivideo Digivideo\nEtusivu Artikkelit Leikkaustyökalut ja leikkaus Magix Movie Edit Pro 10\nKirjoittanut Jorma K.\nHeti aluksi totean, että tekstin kirjoittaja ei vastaa mistään. Luet ja käytät tässä esitettyjä tietoja omalla vastuullasi. Tekstissä saattaa esiintyä asiavirheitä ja puutteita. Ohjelma on erittäin laaja ja siihen täydellinen tutustuminen testauksineen veisi minulta viikkoja.\nMovie Edit Pro 2005:stä on täällä jo artikkeli: Magix Movie Edit Pro 2005 ja se on edelleen lähes sellaisenaan ajankohtainen. Pyrin käsittelemään tässä vain mitä muutoksia uuteen versioon on tullut.\nAsentaminen on siltä osin muuttunut, että nyt ilmoitetaan valintaruudussa minkä pohjoismaan version haluat ottaa käyttöön, muuten jatketaan samaan malliin eli vaihdetaan vain levyä ohjelman sitä pyytäessä. Suosittelen kovon tiedostojärjestelmäksi NTFS, jolloin voidaan käyttää yli 4Gt tiedostoja.\nKäyttöliittymää on vain hieman muutettu. Media Poolista poistettu turhia (mm. Project-kansio) kansioita, niitä voi kuitenkin lisätä ja muokata kuten edellisessäkin versiossa. Trans.FX-kansion nimeksi vaihdettu Fade. Lisätty Transitions icons On/Off-ikoni, jota painamalla raidan leikkauskohtiin ilmestyy ikonit, josta pääsee pikavalitsemaan siirtymiä. Esikatseluikkunan alle tulee nyt havainnollisesti esiin, mistä kohtaa leikkeiden esileikkaus on tehty. Tiedostojen tallennusten päivämäärän ja kellonajan saa nyt näkyviin Media Poolissa, se helpottaa tietyn leikkeen löytämistä.\nKuvakäsikirjoitustila (storyboard) on pysynyt ennallaan, pääsy uusiin 3D-siirtymiin lisätty vanhojen lisäksi.\nLisätty mahdollisuus laittaa tartuntapiste mihin kohtaan tahansa leikettä, MEP2005:ssä sen sai vain leikkauskohtaan. Nyt on myös mahdollista tuoda esiin DV-avi nauhan Meta-tiedostosta kuvauspäivämäärä ja kellonaika sekä ne voi halutessaan vaikka muuttaa toiseksi.\nOtsikkoeditori on muuttunut väreiltään ja toiminnoiltaan. Pääset nyt suoraan siinä valitsemaan tekstityyppejä, toisaalta tekstien varjot pitää nyt käydä valitsemassa Advanced... napin takaa. On lähinnä makuasia onko muutokset parempaan vai merkityksettömiä.\nUutena ominaisuutena on tullut mahdollisuus tehdä aitoja 3D-siirtymiä, niitä on valittavina 16 eri versiota.\nVoit myös valita mitä rajapintaa, Direct3d vai OpenGl, siirtymien teossa käytetään sekä onko antialiasing käytössä vai ei.\nLisäksi niitä voi hyödyntää peilikuvinaan. Suosikkini "Kuva pulloon" ei toimitut oikein peilikuvanaan, muiden 3D-siirtymien kohdalla en vastaavaa ongelmaa havainnut.\nPainamalla F2-näppäintä päästään uuteen Story Maker-valintaikkunaan. Siinä pääsee suoraan pikasäätämään kuvan ominiaisuuksia ja tehosteita. Pääosin siinä on otettu vain vanhat ominaisuudet uutta reittiä pitkin, mikä ilahduttanee uusia käyttäjiä. MEP2005 :teen tottuneet pitänevät sitä ainakin aluksi muutoksena, jonka tarkoitus on miellyttää lehtien testaajia. Automaattiset kuvanparannustoiminnot tekevät hyvää jälkeä.\nUusia ominaisuuksia on toki lisätty, parhaimpana ehkä erittäin helppo tapa zoomata kuvan tietyyn kohdaan ja tehdä siitä kamera-ajo. Horisontin suoristus ja punasilmäisyyden poisto ovat myös tervetulleita uudistuksia.\nVideon kaappausikkuna on muutettu. Muutos on kuitenkin ihan turha, samat napit hivenen eri muotoisina eri paikoissa ja erisävyisellä värisellä pohjalla. Toimii niinkuin pitääkin.\nVoit edelleen tuhota nauhasi, jos painat Device options... nappia ja siellä punatäpläistä record nappia.\nVideon tallennus dv-avina\nKoska en löytänyt ohjeita tallennuksen tekoon laitan tässä ohjeet:\n1.Valitse File/ Export Movie/ As DV-avi tai paina Alt + B ja saat DV EXPORT valintaikkunan.\n2. Muuta kohdan Play after export: "Don't play" klikkaamaalla laatikon valintanuolta "Play onto DV camera through FireWire" :ksi ja laita kamerasi play asentoon. Jos et tee tota muutosta tallennus tehdään vain kovalevyllesi.\n3. Klikkaa esiintulevassa DV output-ikkunassa Transmit to device-nappia, jolloin siirto kameraasi alkaa.\nÄänipuolella ei ihmeempiä muutoksia ole tapahtunut. Kohinan poiston valintaikkunat on piirretty uusiksi ja lisätty mahdollisuus määrittää kohta, mistä kohinanäyte otetaan. Valitettavasti se ei toiminut niinkuin on tarkoitus, vaan edelleen sen joutuu etsimään kuuntelemalla. Sen käytön kanssa oli muutenkin ongelmia, jos yrittää putsata samasta elokuvasta useista leikkeistä erilaisilla kohinaleikkeillä. Ohjelma kaatuu kummallakin käyttöjärjestelmällä. Tallentamalla yhden putsausoperaation jälkeen DV-aviksi ja sitten uusi putsaus, niin kaatumista ei Xp:llä esiintynyt.\nPakkauksen mukaan esiasetettuja ääniefektejä on 45 kappaletta, en niitä kaikkia jaksanut paremmin testailla, vaikuttivat pääosin samoilta mitä MEP2005:kin. Samat laitteistot kuin MEP2005:kin ovat edelleen käytettävissä.\nOttaa nyt vastaan Dolby digital 5.1 mukaista ääntä, jos on AC3 koodekkii. Minulla ei tota ole, joten toimivuus jää Magix lupauksen varaan.\nValmiita ogg-formaatissa olevia musiikkitiedostoja on 18 kpl (MEP 2005:ssä 26 kpl), joista 6 uusia.\nSong Wisard velhon mallityylejä on nyt vain 3 kpl (MEP2005:ssä 4 kpl), joista 1 kpl on uusi Classic-tyyli.\nObject curve effect\nEnnestäänkin monipuoliseen avainnustyökaluun on nyt lisätty mahdollisuus säätää avainpisteiden avulla myös videoleikkeiden Gamma-arvoja.\n- Ohjevideoita lisätty ja niiden kuvanlaatu on parantunut. Suomenkielinen opasvihko on edelleen vähintäänkin yhtä onneton, ohjelman ominaisuuksiin nähden, kuin MEp2005:kin. Valitettavasti siitä on poistettu pari sivua, jotka mielestäni olisivat sinne saaneet opastamaan jäädä. Hyvät opetusvideot sekä Tasks-valikon ohjeet korjaavat tilannetta.\nEnglanninkielistä opasta vain vilkaisin ja en löytänyt siitä mm. ohjeita miten DV-avi video siirretään takaisin nauhalle.\nHelp-tiedostossa oli saksankielistä tekstiäkin.\n-Vob tiedoston latausnopeus ensimmäisellä kerralla (ilmeisesti indeksoi) on nopeutunut , ollen 1/3 MEP2005 latausajasta. Toisella kerralla se on yhtä nopea kuin MEP2005:kin. 1 GT latautui n. 45 sekunnissa, samoin mpeg tiedostojen käsittely on nopeutunut.\n-TV:n käyttö esikatseluun kameran FireWire liittimen läpi on nyt mahdollista, vaatii prossulta tehoja, läppärini\nprossun tehot eivät riittäneet nykimättömään kuvaan kuin aivan matalimmalla näytön tarkkuudella. Itse pidän näytönohjaimen kautta TV:lle edelleen parempana vaihtoehtona.\n-Takes kansion toimintaa on parannettu, voit kuitenkin edelleen venyttää editorissa otoksen yli antamasi otoksen rajojen, mielestäni se on ominaisuutena enemmänkin haitta kuin hyvä asia.\n-Tuki kaksipuolisille DVD-levyille lisätty.\n-25% nopeampi renderöinti Hyperthreading ja multiprocessor tuen sisältävillä prossuilla.\n-lisätty 16:9 tilan häivytykset\n-Valmiita teemoja enää vain 15 kpl. Näyttivät pikasilmäyksellä samoilta kuin MEP2005:ssä, jossa niitä on 18 kpl.\n-Scene dection ikkunan muotoilua muutettu, toiminnot pääosin samoja.\n-Mep2005:n otsikkobugi korjattu\n-DVD-menuhin lisätty mahdollisuus kirjoittaa 3D-kuvateksteillä tietyissä mallipohjissa, jolloin tekstin väriä ei voi muuttaa. Kappalemenussa voi olla 99 kappaletta sekä valmiita mallipohjia lisätty.\nVaroitukset havaituista ongelmista\nEnglanninkielisen Windows 2000 + sp4 alla ongelmia on aivan liikaa:\n1. Ei ota oletuksena PAL-järjestelmää käyttöön vaan NTSC, jota käytetään USA:ssa\n2. Kaatuu viimeistään sammuttaessa, jos käyttää 3D efektejä\n3. Kun tekee suoran häivytyksen, työntämällä leikkeet toisiensa sisään, tuloksena on paikoin erittäin nykivä kuva.\n4. Tallennus DV-avina takaisin ei onnistu, (tai onnistuu, mutta jos on em. siirtymiä, kaatuu)\n5. Leikkeiden tunnistus ( Scene detection ) toimii huonosti, leikkaa yleensä yhden ruudun (frame) väärästä kohtaa sekä laittaa leikkeen molemmin puolin kaksi samaa tunnistekuvaa (eli hakee edellisen leikkeen lopuun seuraavan leikkeen alkukuvan)\n6. Kaatuu, jos tekee useita eri äänenpuhdistustoimenpiteitä samalla kertaa samalle videotiedostolle.\nYllä olevat testattu kahdella eri kokoonpanolla. Amd 1700 + Geforce Ti 2, 512 Mt keskusmuistia sekä AMD Barton 2500 +Radeon 9600XT, 768 Mt keskusmuistia. MEP10 versio 5.0.5.1\nXP1 Sp2 alla toimii muuten pääosin OK, mutta\n1. Kun yrittää tehdä jonkun värin läpinäkyväksi Realtime visual FX editorin Transparent-napia painamalla. Värin valitseminen ei onnistu pipetillä Xp:n alla, mutta onnistuu Win2000 alla.\n2. Kaatuu, jos tekee useita eri äänenpuhdistustoimenpiteitä samalla kertaa samalle videotiedostolle sekä mahdollisuus valita mistä kohtaa ääninäyte otetaan, ei toimi.\nTestattu mobile AMD XP 2600+, Radeon 9000 näytönohjain, 512 Mt keskusmuistia.\nDV-Capture-ikkunan nappia Device options... painamalla avautuu properties-ikkuna ja jos painat siinä olevaa nappia, jossa on punainen piste keskellä kamera alkaa nauhoittaa tyhjää kameraasi sen päällä ollessa ja tuhoaa sillä kohtaa aiemmnin nauhoittamasi videon.\nMiten tutustun ohjelmaan\n- Lukemalla ainakin suomenkielisen oppaan ja katsomalla esimerkkivideot, englanninkielistä opasta unohtamatta - MEP10 mukana tulee demot: _demo_high_performance ja _demo. Niistä oppii helposti, kun sammuttaa "ylimääräiset raidat"\n- katsomalla editorissa miten valmiit teemat on tehty\n- kokeilemalla kaikkea, muistaen undo-toiminnon, valmiita tehosteitakin voi kokeilla muokata.\n- lukemalla mitä foorumeilla asiasta on kerrottu, halkusanalla MEP2005 löytyy digivideon foorumilta ohjeita ja tietoa siitä mitä kaikkea voi tehdä, ne toimivat edelleen myös MEP10 kanssa työskenteltäessä.\n+ Helppo käyttää: pikanäppäimet lähes kaikille toiminnoille, hyvä hiirituki\n- Suomenkielinen ohjeistus, ominaisuuksiin nähden huono\n- Windows 2000 sp4 käyttöjärjestelmän kanssa työskenneltäessä liikaa ongelmia.\nVaikka tämä artikkeli lähinnä valitusvirreltä kuullostaakin. Vähänkin englantia osaavalle tai kokeiluhaluiselle, Windows XP käyttöjärjestelmän alla työskentelevälle, tämä on erittäin suositeltava ensimmäiseksi videoeditointiohjelmaksi. Ihan ammattitason ohjelmia Magix Movie Edit Pro 10 ei vastaa, mutta riittää hyvin monelle kotikuvaajalle ja miksei hienouksia vaativalle harrastajallekin. Niin... ja edelleen, näin lahjomispäivän lähestyessä loistava lahjaidea videokameran, XP-käyttöjärjestelmän ja hyvän tietokoneen omistajalle.\nMaahantuoja: Plan 1 Oy, Särkiniementie 5, 00210 HELSINKI , puh. 0207 310320 www.Plan1.fi\nDemon voinee myöhemmin imuroida: www.magix.net\nKts. MEP 2005 artikkeli\nKannattaako päivittää MEP2005:stä\n-Win2000 alla, en näillä kokemuksillä suosittele, ellei tule uutta korjauspäivitystä.\n-XP:n alla, se on parempi kuin MEP2005. Onko se tarpeeksi, toivottavasti sait tästä lisätietoa päätöksesi pohjaksi.\nViimeksi päivitetty ( 30.11.2005 )


Arkkitehtuuri ja digitalisaatio | Ite wikin digitalisoinnin opas\nDigitalisoinnin opas/Digitalisoinnin onnistumisen edellytyksiä /Arkkitehtuuri ja digitalisaatio\nKäsite ”digitalisaatio” ei ole mitenkään vakiintunut. Petri Tuominen viittaa blogissaan Gartnerin jäsennykseen IT-kehityksen vaiheista: IT-käsityöläisyyden aikakausi, IT-teollisuuden aikakausi ja digitalisaation aikakausi. IT käsityöläisyyden aikakaudella keskityttiin teknologiaan, järjestelmien ohjelmointiin ja hallintaan. Työtä tehtiin eristäytyneenä – varsinkin ulkomaailmasta. IT-teollisuuden aikakaudelle oli ja on edelleen tyypillistä keskittyminen tuotantoon, prosesseihin, tuottavuuteen ja tehokkuuteen. Digitalisaation aikakaudelle on tunnusomaista uudet liiketoimintamallit, verkostoituminen ja tuotteiden kehittäminen yhdessä asiakkaiden kanssa. Kuva siitä kuka ostaa ja myy, ja kuka tuottaa ja kuluttaa, alkaa hämärtyä.\nTässä kirjoituksessa keskitymme ensisijaisesti vaiheeseen kaksi eli IT-teollisuuden aikakauteen ja liitämme käsitteen digitalisaatio siihen. Tarkoitamme digitalisaatiolla sitä, kuinka yritykset ja julkisyhteisöt voivat automatisoida, nopeuttaa ja tehostaa omia prosessejaan informaatioteknologian avulla ja kuinka heidän tarjoamansa palvelut ja tavarat saadaan paremmin asiakkaiden käyttöön. Kysymys ei ole suinkaan välttämättä jo vakiintuneiden prosessien tehostamisesta, vaan digitaalitekniikka voi tehdä mahdolliseksi täysin uudenlaisia toimintatapoja. Näissäkin tapauksissa arkkitehtuurin jäsentäminen on tarpeellista. On syytä huomata, että digitalisointi usein siirtää painotusta yksittäisten transaktioden hoitamisesta edellytysten luomiseen sille, että yksittäiset esimerkiksi tilaus-toimitus transaktiot voidaan automatisoida. Käsittelemme tätä aihetta myöhemmin tässä artikkelissa.\nAsiakas haluaa palvelua\nPalvelu on keskeinen käsite digitalisaatiossa. Sen vuoksi on syytä avata, mitä tämä käsite tarkoittaa.\nTutkijatohtori Jari Paranko on määritellyt, että ”Palvelu on tekemistä toiselle”. Tämä naseva määritelmä tarkoittaa, että täytyy olla palvelija, joka tekee jotakin palveltavalle. Kun parturi leikkaa asiakkaan hiukset tai siivooja siivoaa asunnon, kysymys on palvelusta. Jos leikkaat itse omat hiuksesi, kysymys ei ole palvelusta. Palvelu voi olla tuote, jota yritys myy ja markkinoi. Tuotteita on kahden tyyppisiä: tavaroita ja palveluita. Molemmat voivat olla fyysisiä tai digitaalisia. Reittivaihtoehtojen opastus julkisia kulkuvälineitä käyttämällä on hyvä esimerkki digitaalisesta palvelusta. Valittuasi lähtöpaikan, määränpään ja halutun lähtö- tai saapumisajan, tietokone laskee ja valitsee sinulle reittivaihtoehtoja. Juuri tämä reittivaihtoehtojen laskeminen on määritelmän mukaista palvelua eli tekemistä, jonka palvelija eli tietokone tekee sinulle. Sovellus, jonka mahdollisesti olet ostanut verkkokaupasta reittivaihtoehtojen laskentaan on digitaalinen tavara. Digitaalisuus sinänsä ei tarkoita palvelua.\nPalvelulla on merkittäviä eroja tavaroihin verrattuna. Palvelua esimerkiksi ei voi palauttaa. Jos olet tyytymätön siivouksen lopputulokseen, voit reklamoida asiasta, mutta et voi palauttaa tätä siivousta. Palvelua ei voi myöskään tehdä varastoon. Siivouspalvelujen tarjoaja ei voi tehdä joulusiivouksia varastoon tasapainoittaakseen kysyntävaihteluita. Tämä on hyvin merkittävä tekijä palveluiden digitalisoimiseksi. Digitaaliset palvelut ovat aina saatavilla ja niiden skaalautuvuus kuormitusmuutoksiin on nykytekniikalla lähes rajaton – ainakin moninmoninkertainen verrattuna ihmisvoimin toteutettuihin palveluihin.\nPalveluun liittyy myös se ominaisuus, että palvelija voi kontrolloida ketä hän palvelee. Parturi voi koska tahansa päättää syystä tai toisesta, että hän ei vastedes leikkaa herra X:n hiuksia. Hän voi soveltaa tätä sääntöä kunhan vain tunnistaa, että asiakas on herra X. Samaa ideaa voidaan soveltaa ja sovelletaan myös digitaalisiin palveluihin. Palvelun tarjoavalle palvelimille voidaan määritellä keskitetysti laitteet tai asiakastilit, joille palvelua annetaan. Kontrolli perustuu palveltavan kohteen tunnistamiseen heikommilla tai vahvemmilla autentikointimenetelmillä. Digitaalisia tavaroita ei voi samalla tavalla kontrolloida. Kun digitaalinen musiikkitiedosto on kerran laskettu irti, sitä voidaan kopioida rajattomasti. Kopioitujen tiedostojen käyttämistä voidaan yrittää estää digital rights management tekniikoilla. Nämä tekniikat aiheuttavat ongelmia varsinkin rehellisille kuluttajille, koska käyttöoikeuksia ei voida myöntää henkilölle, vaan ne täytyy sitoa laitteeseen. Digitaalisten oikeuksien hallinnasta ei siis varsinaisesti ole kysymys, vaan digitaalisten tavaroiden käytön rajoittamisesta tiettyihin laiteyksilöihin.\nAsiakas on kiinnostunut yrityksen tai julkishallinnon toimijan tarjoamista palveluista. Se millaisilla sisäisillä prosesseilla ja rakenteilla palvelut ja tavarat tuotetaan ei ole asiakkaan kiiinnostuksen kohteena, mutta näiden prosessien ja rakenteiden eli arkkitehtuurin hahmottaminen on palvelun tarjoajan kannalta äärimmäisen tärkeää, koska niiden avulla palvelut määritetään ja toteutetaan. Tästä enemmän seuraavassa kappaleessa.\nKuva 1 esittää arkkitehtuurimallin palveluiden tuottamiseksi. Palvelu tarkoittaa tässä yhteydessä mitä tahansa asiakkaan tarvitsemaa palvelua, joka voi olla digitaalista, fyysistä tai näiden yhdistelmiä. Termi liiketoimintaprosessi on hieman harhaanjohtava, koska kysymys ei tarvitse olla varsinaisesta liiketoiminnasta vaan esimerkiksi julkisista terveyspalveluista tai vanhusten kotihoidosta. Digitaalitekniikan rooli tässä mallissa on tehostaa näitä prosesseja paremman palvelun tarjoamiseksi asiakkaille. Mallin yksi perusviesteistä on, että tietotekniikan syövereihin ei pidä rynnätä suinpäin, vaan ensiksi on tarpeen jäsentää millä prosesseilla palvelut saadaan aikaiseksi, mitä käsitteitä ja sääntöjä näissä prosesseissa käytetään, minkälaisia sovelluspalveluita tietotekniikalta odotetaan ja mitä käyttötapauksia sovelluspalvelut tukevat prosessin eri vaiheissa. Sovelluspalveluiden määrittelyn jälkeen voidaan erikseen päättää hankitaanko sovellukset omaan omistukseen vai ulkoistetaanko sovellukset esimerkiksi pilvipalveluun. Luonnollisesti mitä paremmin sovelluspalveluiden määrittelyssä osataan jo ottaa huomioon kaupalliset ratkaisut, sen vähemmällä räätälöinnillä selvitään.\nKuva 1: Arkkitehtuurimalli palvelun tuottamiseksi\nMääritelmät arkitehtuurimallissa esiintyville käsitteille:\nPalvelu Palvelu on tekemistä toiselle (Jari Paranko)\nLiiketoimintaprosessi Tehtäväsarja, joka koostuu toisiinsa loogisesti liittyvistä tehtävistä ja joka käynnistyy määritellystä tapahtumasta ja tuottaa asiakkaalle ja muille prosessin sidosryhmille yhden tai useamman mitattavan lopputuloksen.\nKäsitemalli On tietomalli, joka kuvaa liike- tai muussa toiminnassa käytettävät käsitteet, käsitteiden väliset suhteet ja oleellisimmat attribuutit.\nSovelluspalvelu Sovelluksen tarjoama selvästi määritelty ja rajattu toiminnallisuus kuten ”näytä avoimet tilaukset” tai ”avaa nimike”. Sovelluspalvelu määrittelee, mitä järjestelmä tekee. Sovelluspalvelua voi hyödyntää useista käyttötapauksista tai muista sovelluksista.\nKäyttötapaus Yksityiskohtainen ja askelmainen kuvaus käyttäjän kommunikoinnista järjestelmän kanssa jonkin prosessivaiheen suorittamiseksi.\nSovellus Tietokoneohjelma tai ohjelmisto, joka toteuttaa sovelluspalvelun.\nOleellista on lähteä liikkeelle yrityksen tai julkisyhteisön strategioista ja päättää, mitä palveluja on tarpeen tuottaa ja mitä nämä palvelut tarkkaan ottaen ovat.\nLiiketoimintaprosessit operoivat liiketoiminnassa käytettävillä käsitteillä ja käsitteisiin liittyvillä säännöillä. Tästä syystä prosessimallinnus ja käsitemallinnus kannattaa tehdä käsikädessä.\nProsessille pitää olla olemassa tunnistettu käynnistävä tapahtuma ja selvä tulos (Kuva 2). Prosessi kannattaa nimetä muodossa verbi+substantiivi, josta voi johtaa prosessin lopputuloksen. Esimerkiksi: Toimita tilaus (tilaus on toimitettu), hanki asiakas (asiakas on hankittu). Vältä prosessin nimissä termejä ”hallinta”, ”monitorointi”, ”seuranta”. Mitä tarkoittaisi prosessin tuloksena, että asiakassuhde on hallittu?\nKuva 2: Prosessi\nSovelluspalvelu on itsenäinen kokonaisuus, joka hoitaa yhden primitiivisen, mutta liiketoiminnan kannalta merkityksellisen tehtävän alusta loppuun kuten ”avaa nimike”. Sovelluspalvelu pitää sisällään tehtävään liittyvän sovelluslogiikan ja laadun varmistukset myös poikkeustilanteissa ja riippumatta siitä, mistä sovelluspalvelua kutsutaan.\nSovelluspalveluita voi tunnistaa eri tavoin. Voi esimerkiksi poimia käsitteen käsitemallista ja kysyä, mitä tapahtumia kohdistuu tähän käsitteeseen. Esimerkiksi käsitteeseen ”tilaus” voisi kohdistua tapahtumia ”tilaus on vastaanotettu”, ” tilaus on ajoitettu”, tilaus on vahvistettu”, ”tilaus on valmistettu”, ”tilaus on pakattu”, ”tilaus on toimitettu”. Näiden perusteella on mahdollista nimetä vastaavat sovelluspalvelut ”vastaanota tilaus” jne sekä kuvata sen jälkeen kuhunkin sovelluspalveluun kuuluvat loogiset toiminnot.\nLiiketoimintaprosessien ja liiketoiminnassa käytettävien käsitteiden ja niihin liittyvien sääntöjen jäsentäminen ovat välttämättömiä edellytyksiä onnistuneille muutos- ja digitalisointihankkeille. Usein nämä mallinnusvaiheet jäävät liian vähälle huomiolle ja siitä syystä tätä aihepiiriä on tarpeen käsitellä hieman tarkemmin seuraavissa kappaleissa. Lisäksi suosittelemme tutustumaan referensseihin  ja .\nProsessien mallintamisessa on kysymys tekemisen rakenteista eli työn organisoimisesta siten, että jokin yritykselle tai muulle yhteisölle tärkeä tehtävä sujuu jouhevasti ja kukin toimija tässä tehtäväketjussa tuottaa lisärvoa halutun lopputuloksen saavuttamiseksi. On hieman vaikeaa ja tarpeetontakin määritellä, milloin prosessi muuttuu liiketoimintaprosessiksi varsinkin, koska – kuten aiemmin olemme todenneet – termi liiketoiminta ei oikein istu julkishallinnon prosesseihin. Oleellista on kuitenkin tuoda esille, että liiketoimintaprosessille on tunnusomaista, että se ylittää organisaatiorajapinnat. Toisin sanoen prosessiin osallistuu toimijoita monista organisaatioyksiköistä tai funktioista. Tämä on itse asiassa yksi tärkeimmistä syistä liiketoimintaprosesseille.\nKuva 3 esittää tämän perusidean.\nKuva 3. liiketoimintaprosessi\nLiiketoimintaprosessia ei siis pidä lähteä jäsentämään siten, että organisaation funktioita aletaan kutsua prosesseiksi niin, että myyntitoiminnosta tulee myyntiprosessi, valmistuksesta valmistusprosessi ja asennuksesta asennusprosessi, jonka jälkeen kukin toiminto optimoi omaa prosessiaan omien mittareidensa mukaisesti. Tuloksena on helposti niin osaoptimoitu kokonaisprosessi, että lopputulos voi olla huonompi kuin lähtötilanne. Kustannusten minimointi ”asennusprosessissa” voi johtaa siihen, että asennustehtäviä tämän mittarin mukaan kannattaa puskuroida asentajien pitämiseksi kaiken aikaa tasaisesti kuormitettuina. Tällainen toimintatapa on helposti ristiriidassa kokonaistavoitteen kanssa esimerkiksi, jos pyrkimyksenä on toimittaa jokainen tilaus mahdollisimman nopeasti tilauksen vastaanottamisesta asennuksen hyväksyntään. Mittarit pitää siis asettaa liiketoimintaprosessille ja funktiokohtaisten mittareiden pitää tukea liiketoimintaprosessin mittareita.\nKuinka tunnistaa liiketoimintaprosessit? Tämä on oleellinen kysymys, johon ei ole yhtä ja oikeata vastausta. Voi esimerkiksi lähteä liikkeelle terminologiasta. Haastattelemalla eri funktioiden edustajia, saa melko nopeasti selville liiketoiminnassa käytettävät käsitteet. Sen jälkeen voi kysyä, mitä tapahtumia tai toimenpiteitä liittyy näihin käsitteisiin. Samalla olemme tekemässä myös käsitemallinnusta, mikä korostaa jo aiemmin mainitsemaamme periaatetta, että prosessimallinnusta ja käsitemallinnusta kannattaa tehdä käsi kädessä. Kun käsitteisiin liittyvät tekemiset kirjataan verbi-substantiivimuodossa (vastaanota tilaus), meillä alkaa olla aihioita osaprosesseista ja yksittäisistä tehtävistä. Seuraavaksi tunnistetut tekemiset kannattaa järjestellä loogiseen tapahtumajärjestykseen ja analysoida tekemisten (osaprosessien) väliset liitynnät (1:1, 1:M, M:1, M:M). Kuva 4 esittää lopputuloksen tällaisesta prosessijäsennyksestä. Ne osaprosessit joiden suhde toisiinsa on 1:1, on usein järkevää ryhmitellä samaan liiketoimintaprosessiin. Näissä prosesseissa sama viestikapula (esimerkiksi asiakas) kulkee läpi kaikkien osaprosessien. Hyvä kandidaatti uudelle liiketoimintaprosessille on niissä kohdissa, joissa kytkennät ovat joko 1:M tai M:1. Samalle asiakkaalle voidaan käynnistää useita lainan myöntämisprosesseja ja jokaiselle lainalle monta lainan lyhennystapahtumaa. Ryhmittelyn jälkeen liiketoimintaprosessit nimetään havainnollisesti verbi-substantiivimuodossa siten, että prosessin nimi jo kertoo mikä on prosessin mitattava lopputulos. Sen jälkeen loogisesti yhteenkuuluvat liiketoimintaprosessit voidaan koota prosessialueeksi kuten esimerkkikuvassamme.\nKuva 4: Prosessialue, liiketoimintaprosessi, osaprosessi (Alec Sharp: Workflow Modeling)\nKuvan 4 mukaiseen rakenteeseen voi päätyä myös top-down menetelmällä sen sijaan, että tunnistetaan ensiksi yksittäisiä käsitteisiin kohdistuvia toimenpiteitä. Vaarana vain on, että mallintaja saattaa vaistomaisesti soveltaa organisaatiorakennetta pilkkoessaan prosessialuetta liiketoimintaprosesseiksi, jolloin ajaudutaan huomaamatta funktiokohtaisiin prosesseihin todellisten liiketoimintaprosessien sijaan. Tekemisen rakenteiden hahmottaminen ei ole mitenkään helppoa, vaikka lopputulos voi näyttää (ja toivottavasti näyttääkin) yksinkertaiselta sitten kun se valmis.\nMitattavien lopputulosten lisäksi liiketoimintaprosessin rajaamisen ja määrittelyn kannalta on oleellista tunnistaa liiketoimintaprosessin käynnistävä tapahtuma. Näitä tapahtumia on kolmenlaisia: Toimenpide tai päätös, aika, ja ehdon täyttyminen.\nLiiketoimintaprosessien tunnistus ja määrittelyvaiheessa kuvataan siis yrityksen tai julkisyhteisön kannalta oleelliset prosessit ja niiden perusrakenteet. Malli kuvaa, mitä yrityksessä tehdään, mitä tuloksia prosessit tuottavat ja miten prosessit käynnistyvät. Usein ei tarvitse ottaa kantaa siihen edustaako malli nykytilaa vai tavoitetilaa. Hyvin todennäköisesti se edustaa molempia. Nykytila ja tavoitetila tulevat kuvaan mukaan, kun analysoidaan uimaratadiagrammien (swimlane diagram) avulla kuka tekee ja mitä ja suunnitellaan vastaavat tekemiset ja roolitukset tavoitetilan mukaisesti.\nEmme käy tässä esityksessä tarkemmin läpi, kuinka uimaratakuvia tehdään. Oleellista kuitenkin on pitää mielessä, että prosessin analysoimiseksi ja uuden suunnittelemiseksi uimaratakuvissa pitää näyttää kaikki toimijat, jotka tavalla tai toisella ovat tehtäväketjussa mukana riippumatta siitä tekevätkö he vähän tai paljon töitä prosessissa tai onko tekeminen enemmän tai vähemmän tärkeää. Kaikki ”kapulan vaihdot” on tarpeen tunnistaa, koska ne voivat aiheuttaa tarpeettomia viivästyksiä kokonaisprosessissa. Uimaratakuvan tarkoitus on toimia kommunikointivälineenä, jolla nykytilaa analysoidaan tai tavoitetilaa kuvataan. Tätä tarkoitusta varten kuvaustavan pitää olla selkeä ja yksinkertainen eli monimutkaista notaatiota pitää välttää.\nTietoa tulvii reaaliajassa erilaisten laitteiden ja palveluiden kautta jokapäiväiseen elämäämme. Tietojen tulkitseminen ja jakaminen on osana arkea. Kavereille pitää kertoa mitä teki milloinkin ei ainoastaan sanoin vaan myös kuvin ja äänin tehostettuna. Onko tämä tietojen tulva vaikuttanut ihmisen kykyyn ymmärtää ja prosessoida tietoja? Onko aivomme kapasiteetti ja kyky abstrahoida asioita parantunut viimeisten sadan vuoden aikana? Osaammeko yhdistää monimutkaisia riippuvuuksia ja nähdä metsän puilta, porautua tietomassojen ytimeen ja ymmärtää mitä kaikkea ne meille kertovat erilaisissa asiayhteyksissä? Aivomme eivät ole virittyneet tietojen ja käsitteiden suhteiden ja sääntöjen tiukkaan tulkitsemiseen, koska se ei ole tarpeellista päivittäisten rutiinien hoitamisen kannalta. Selviämme varsin hyvin ilman tietomalleja, kun käymme ruokakaupassa ostoksilla tai kuntosalilla jumppaamassa. Mutta onko tilanne sama myös yritysmaailmassa? Voidaanko liiketoimintaa hoitaa menestyksellä ilman asianmukaisia asiakas- ja tuotetietoja? Voidaanko tuotanto- ja jakeluketjuja hallita ilman täsmällistä tietoa tilauksista ja toimituksista? Maalaisjärki sanoo, että tietojen tehokas käsittely tuo tehokkuutta liiketoimintaan. Mutta mitkä tiedot ovat sitten tarpeelisia ja mitkä voidaan unohtaa? Vastaus tähän saadaan käsitemallinnuksen avulla. Käsitemallinnuksella tarkoitetaan tässä analyysia, joka selventää liiketoiminnassa käytettyjen käsitteiden merkityksen, miten käsitteet liittyvät toisiinsa ja mitä tietoja käsitteistä on syytä kerätä ja hallita.\nKäsitemalli on kuvaus todellisuudesta, tässä tapauksessa yrityksen liiketoiminnasta sellaisena kun se on tai halutaan olla. Käsitemallilla voi kuvata nykytilaa tai tulevia liiketoiminnan sääntöjä. Koska jokainen kokee todellisuuden erilaisena, yhtenäistää käsitemalli näkemykset, varmistaa käsitteiden yhdenmukaisen ymmärtämisen ja tietojen käsittelyn. Käsitemalli on tietomalli, joka kuvaa liiketoiminnan käsitteet (konseptit), käsitteiden suhteet (relaatiot) ja ominaisuudet (attribuutit). Kuvassa 5 on esitetty tässä artikkelissä käytettyä tietomallien luokittelua, joka noudattaa varsin usein alan kirjallisuudessa esiintyvää jaoittelua.\nKuva 5: Tietomallit: Käsitemalli, looginen malli ja fyysinen tietomalli\nHaluamme painottaa, että käsitemalli ei määrittele IT järjestelmän tietorakennetta vaan liiketoiminnan sääntöjä. Käsitemalli kulkee käsi kädessä liiketoiminnan prosessimallien kanssa. Käsitemallinnuksella ei tarkoiteta tietokannan suunnittelua eikä sen tarvitse johtaa siihen. Käsitemalli on täysin riippumaton teknologiasta, sen toteuttaminen voi tapahtua tietojärjestelmän tuella tai ilman.\nTietomallinnuksesta löytyy varsin paljon kirjallisuutta, käsitemallinnuksesta tuntuu olevan vähemmän tarjolla. Yhtenä erinomaisena referenssinä pidämme kirjaa “Data Modeling for the Business” (referenssi ).\nJoskus ajatellaan, että liiketoiminnan käsitemalli on ylimalkainen ja epätarkka, nopeasti luotu luonnos maailmasta, jota ei ole olemassa. Tämä ei ole oikea ajatus. Käsitemalli on teknisesti erilainen kuin looginen tai fyysinen tietomalli. Se on varsin yksityskohtainen ja täsmällinen, missä piileekin sen tekemisen haaste; kuka voi kertoa liiketoiminnasta täsmällisesti ja riittävän yksityskohtaisesti? Useimmiten liiketoimintasääntöjen selvittäminen on salapoliisin kaltaista työtä, missä mallintaja haastattelee joukon ihmisiä ja yhdessä heidän kanssaan luo käsitemallin. Tässä on hyvä muistuttaa, että liiketoiminnan säännöt ohjaavat mallia ja mallintajan rooli on kuvata sääntöjä mallin avulla eikä päinvastoin.\nKuinka sitten luodaan hyvä käsitemalli ja tunnistetaan liiketoiminnan kannalta tärkeät tiedot? Menestyksen avaimena on yhdessä tekeminen. Käsitemallia ei voi luoda irrallaan varsinaisesta toiminnasta ja sitten pakottaa liiketoimintaa noudattamaan sitä, oli malli kuinka elegantti tahansa. Ensiksi on hyvä määritellä, mihin liiketoiminnan tarpeeseen mallia tehdään, mihin pyritään ja mitä prosessiin tai tietoihin liittyvää ongelmaa ollaan ratkaisemassa. Tämä luo sidoksen reaalimaailmaan ja perustelut mallinnustyön tekemiselle. Sitten on syytä rajata mallinnettavan alueen laajuus. Hyvin määritelty tarve edesauttaa rajauksen tekemisessä ja se voi syntyä hyvinkin luontevasti. Rajauksena voi olla yksittäinen funktio, kuten taloushallinto tai myynti, liiketoimintaprosessi tai sen osa, useamman prosessin muodostama prosessialue, tai jopa kokonainen liiketoiminta-alue. Jos mallinnettava alue on laaja, suosittelemme sen palastelua pienempiin osiin. Palastelussa on hyvä noudattaa selkeitä, liiketoiminnalle luonnollisia rajoja vaikkapa funktioiden tai prosessien mukaan. On hyvä muistaa, että käsitemalli tehdään liiketoiminnalle liiketoiminnan ehdoilla.\nLiiketoiminnan käsitteiden tunnistaminen tapahtuu analysoimalla liiketoimintaprosessia ja kirjaamalla, mistä asioista puhutaan ja mitä asioita käsitellään kuten tavarat, henkilöt, paikat, organisaatiot ja erilaiset tapahtumat. Kun käsite on tunnistettu, on syytä kirjata, mitä sillä tarkoitetaan. Käsitteen määritelmä kertoo yhdellä tai kahdella lauseella, mitä käsite tarkoittaa, ei kuka sitä käyttää tai mihin sitä käytetään. Käsitteen merkityksen kiteyttäminen voi joskus tuntua mahdottomalta. Lähtökohtana voi hyödyntää Internetistä löytyvän sanaston tarjoamaa määritelmää ja muokata siitä kyseiselle käsitteelle sopiva kuvaus (Kuva 6).\nKuva 6: Esimerkki käsitteestä\nKäsitettä kuvaavat tiedot lisätään attribuutteina ja attribuuttien merkitys määritellään. Lisäämällä attribuutin määritelmään muutama attribuutin esimerkkiarvo voidaan merkitystä edelleen tarkentaa. Esimerkiksi asiakkaan tunniste, etunimi ja sukunimi voivat olla tärkeitä tietoja kyseisen prosessin kannalta, joten ne on syytä dokumentoida mallissa. Toisessa prosessissa voikin olla, että pelkästään asiakkaan tunniste on tärkeä, jolloin sen prosessin mallissa vain tunniste näytetään asiakkaan attribuuttina (Kuva 7). Attribuuttien tietotyypit eivät kuulu käsitemalliin, vaan ovat loogisen tietomallin tietoa. Poikkeuksia voi toki tehdä, jos tietotyyppi on prosessin kannalta kriittinen tieto.\nKuva 7: Attribuutit kuvataan tarpeen mukaan\nJoskus käsite voi liiketoimintaprosessin edetessä saada erilaisia tiloja, joita halutaan seurata. Esimerkiksi lasku voi eri ajanhetkinä olla tilassa Lähetetty, Maksettu tai Arkistoitu. Käsitteen tilasiirtymä tapahtuu, kun tietty ehto täyttyy (esimerkiksi lasku arkistoidaan kaksi päivää maksutapahtuman jälkeen). Käsitteen tilatieto voidaan ilmaista esimerkiksi “Tila” attribuutilla ja määritelmässä mainita attribuutin sallitut arvot (käsitteen tilat).\nJoskus käsitteen versiointia voi olla tarpeellista mallintaa. Ajatellaan tilannetta, missä esimerkiksi yhdestä asiakkaan tilauksesta voi olla monta versioita, ja ne kaikki ovat liiketoiminnan kannalta tärkeitä. Koska tarkoitus on kuvata liiketoimintaa, myös nämä tapaukset täytyy käsitellä. Mallin rakenne riippuu siitä, miten monimutkainen versiointihallinta on. Versiotieto voidaan yksinkertaisesti lisätä käsitteen attribuutiksi tai toisena ääripäänä on, että versiohallinta kuvataan omalla käsitemallilla.\nKäsitteiden väliset relaatiot kuvaavat miten prosessissa käsiteltävät asiat liittyvät toisiinsa. Relaatiot tuovat näkyviin liiketoiminnan logiikan ja näyttävät täsmällisesti miten prosessissa toimitaan. Oletetaan esimerkiksi, että tuotteen tilausprosessin sääntöä kuvataan hieman ylimalkaisesti näin: “Kun asiakas luo tilauksen, hänen täytyy aina kertoa mitä tuotetta hän tilaa”. Tästä lauseesta voi päätellä, että asiakkaan ja tilauksen välillä on suhde, mutta mikä on asiakkaan ja tuotteen välinen suhde? Mallintamalla kyseiset suhteet käsitemallissa sääntö tarkentuu ja todetaan, että asiakas luo tilauksen ja tilaus on aina tietylle tuotteelle. Voidaan todeta, että asiakkaalla on relaatio tilaukseen ja tilauksella on relaatio tuotteeseen. Tästä voidaan jatkaa mallin tarkentamista ja lopulta päätyä seuraaviin sääntöihin: Asiakas voi luoda ei yhtään tai monta tilausta, tilauksen luo aina yksi asiakas, tilaus tehdään aina yhdelle tuotteelle, ja tuotteelle voi tehdä ei yhtään tai monta tilausta. Nämä säännöt kuvataan lisäämällä kardinaliteetit (1, 0..*, 0..*, 1) relaatioiden molempiin päihin (Kuva 8).\nKuva 8: Esimerkki käsitteiden välisistä relaatioista eli liiketoimintasäännöistä\nRelaation esittäminen käsitemallissa ei tarkoita, että siitä tallentuu automaattisesti tietoa jonnekin. Liiketoimintaprosessin ongelma voi yksinkertaisesti ratketa sillä, että aloitetaan keräämään jostakin relaatiosta tietoa.\nKäsitemallinnuksen avulla voidaan tarkastella toimitaanko järkevästi. Edellisessä esimerkissä voi kysyä, että eikö olisi helpompaa jos asiakas voi tilata monta erilaista tuotetta samalla tilauksella? Sääntöjen esittäminen kuvan avulla helpottaa niiden tarkastelua ja kokonaisuuden hahmottamista. Vanha sananlasku “yksi kuva kertoo enemmän kuin tuhat sanaa” pitää varsin hyvin paikkansa.\nJoskus käsitemallista tulee monimutkainen ja vaikeasti ymmärrettävä. Mallin piirtämisessä tuleekin pyrkiä selkeyteen, välttää turhia relaatioiden päällekkäisyyksiä ja sijoittaa käsitteet niin, että mallin lukeminen on mahdollisimman helppoa ja luontevaa. Mutta jos liiketoiminnan säännöt ovat monimutkaiset, myös mallista tulee monimutkainen. Monimutkaisten tai epämääräisten sääntöjen mallintaminen ja esittäminen antaa herätteen liiketoimintaprosessin yksinkertaistamiseen ja uudelleen suunnitteluun.\nKäsitemallinnuksessa voidaan käyttää monta erilaista kuvauskieltä (Chen, Crow’s Foot, UML, jne.) ja näitä tukevia mallinnustyökaluja on monenlaisia tarjolla. Käytännössä mallin piirtäminen ja hallinta on helpointa työkalun avulla, mutta myös paperilla ja kynällä pääsee alkuun. Kuvauskieli ei saa näytellä pääroolia käsitemallinnuksessa. Tärkeintä on liiketoiminnan sääntöjen tunnistaminen, niistä muodostettu yhtenäinen täsmällinen kuva ja jaettu ymmärrys. Mallinnuksen alkuvaiheessa on kuitenkin hyvä selventää kuvauskielen symbolit ja miten mallia luetaan. Olemme huomanneet, että panostamalla selkeään järjestykseen ja ryhmittelemällä loogisesti samat asiat yhteen, mallin lukeminen ei yleensä aiheuta ongelmia.\nKun liiketoiminnan prosessia pyritään yksinkertaistamaan ja/tai tukemaan IT järjestelmällä, on ilmeistä, että liiketoiminnan logiikka täytyy ensin yksiselitteisesti ymmärtää ja määritellä täsmällisesti. Käsitemallinnus on siihen hyvä ja halpa työkalu, jota hyödyntämällä varmistetaan yhtenäinen ja tarkoitukseen sopiva tietoarkkitehtuuri.\nDigitaalisten tuotteiden liiketoiminta\nDigitaaliset tuotteet – olivatpa ne digitaalisia tavaroita tai palveluita – poikkevat oleellisesti fyysisistä tuotteista. Digitaalisilla tavaroilla ei ole valmistukseen tai logistiikkaan liittyviä rajoitteita kuten materiaalien suunnittelu, varastointi tai yksittäisten tuotteiden kokoonpano. Digitaalisilla palveluilla ei ole ihmistyöstä aiheutuvia skaalautumisrajoitteita. Digitaalisille tuotteille on tyypillistä suuret transaktiomäärät, mutta yksittäisen transaktion arvo on usein pieni. Tästä seuraa, että transaktiot on tarpeen automatisoida skaalautuvuuden ja kustannustehokkuuden vuoksi.\nMonet digitaaliset palvelut toimivat jo nyt täysin automaattisesti. Kuluttaja voi tehdä tilisiirtoja pankin verkkopalvelussa, voi määritellä laskunsa automaattisesti maksettaviksi, voi täydentää veroilmoitustaan ilman verovirkailijan apua, voi etsiä parhaat matkustusvaihtoehdot lomakohteeseen ja hankkia liput saman tien, ohjelmistot päivittyvät tuoreimpaan versioon automaattisesti jne. Tällaisissa palveluissa on onnistuneesti pystytty automatisoimaan asiakasrajapinnassa tapahtuva kanssakäyminen. Tuloksena on aina saatavilla oleva ja lähes rajattomasti skaalautuva palvelu. Se, että asiakasrajapinnassa tapahtuva transaktio voidaan automatisoida täysin, vaatii, että palvelu tai digitaalisen tavaran ostotapahtuma on hyvin mallinnettu ja sitä tukevat prossessit, informaatio ja taustajärjestelmät ovat kunnossa. Kehitystyön painotus siirtyy silloin yksittäisten transaktioiden hallinnasta edellytysten luomiseen sille, että nämä yksittäiset transaktiot voidaan automatisoida.\nSeuraavassa tätä ajatusta on kuvattu 3-tasoisella rakenteella (Kuva 9).\nValmistelu ja ylläpito, taso 1: Liiketoiminnan perusrakenteen asettaminen\nValmistelu ja ylläpito, taso 2: Tuotteen asettaminen\nOnline transaktiot: Asiakaspalvelu ja myynti\nKuva 9: 3-tasoinen rakenne digitaaliselle tuoteliiketoiminnalle\nKullakin tasolla prosessit käsittelevät tai voivat käsitellä sekä tuote-, asiakas, liiketoiminnan ohjaus- ja jakelunäkökulmia, mutta käsiteltävät asiat ja tarkasteltavat ajanjaksot ovat erilaisia. Esimerkiksi käytettävät tuloutusmallit määritellään, päätetään ja syötetään järjestelmään valmistelutasolla 1. Tietty tuloutusmalli kiinnitetään tuotteeseen valmistelutasolla 2. Myyntitransaktion yhteydessä käytetään tätä mallia, jotta liikevaihdon tuloutus saadaan automatisoiduksi sääntöjen mukaisesti.\nKuvan 1 arkkitehtuurimallia voi sellaisenaan soveltaa kullekin tasolle. Kuva 10 havainnollistaa, kuinka valmisteluvaiheen prosessilla ja sitä tukevilla sovelluspalveluilla tehdään mahdolliseksi online palvelu asiakkaalle. Asiakas saa palvelun käyttöliittymän kautta. Prosessi on automatisoitu ja kätkeytyy sovelluspalvelun logiikkaan, jonka sovellus toteuttaa. Käyttöliittymässä esiintyvät käsitteet ovat käsitemallin mukaiset.\nKysymyksessä voi olla vaikkapa asiakkaan käynnistämä ohjelmistopäivitys laitteeseensa tai reittiopastus julkisilla kulkuneuvoilla pisteestä A pisteeseen B. Jotta ohjelmistopäivitys tai reitin opastus toimisivat luotettavasti ja virheittä, täytyy monen asian olla paikoillaan. Täytyy olla mietittynä, miten uutta ohjelmistoa tuotetaan, versioidaan, hyväksytään ja julkaistaan. Täytyy olla varmuus siitä, että ohjelmistopäivitys on juuri oikea kyseiseen kohteeseen. Reittiopastuksessa aikataulujen, reittivaihtoehtojen, karttojen ja matka-aikojen pitää olla koko ajan ajantasalla jne. Tietokoneet toimivat niinkuin ne on määritelty toimimaan. Myös virheet skaalautuvat nopeasti. Koska ihminen ei ole tulkitsemassa palvelupyyntöjä, tiedon oikeellisuuden tarve korostuu entisestään. Online palvelun laatu on hyvin riippuvainen valmisteluprosessin tuottamasta laadusta. Käsitteet, prosessit ja ICT-ratkaisut täytyy mallintaa huolellisesti niinkuin olemme tässä kirjoituksessa esittäneet. Digitalisaatio korostaa arkkitehtuurin merkitystä.\nKuva 10: Valmisteluprosessi tukee ja ylläpitää online palvelua\nBlogi: Hyvää Arkkitehtuuria Tarvitaan, Heikki Melama, 2014\nWorkflow Modeling – Tools for Process Improvement and Application Development, Alec Sharp, 2009\nData Modeling for the Business, Steve Hoberman, Donna Burbank, Chris Bradley, 2009\nKirjoittajalla on monipuolista kokemusta yrityselämän eri osa-alueilta myynnin ja markkinoinnin, tuotekehityksen, tuotannon ja ICT:n parissa. Hänen kiinnostuksensa on viime vuosina kohdistunut erityisesti arkkitehtuurityöhön ja arkkitehtuurin merkitykseen yrityksen johtamisessa ja muutoshankkeissa.\nKirjoittajalla on pitkä kokemus ICT:n suunnittelu- ja mallinnustehtävistä. Hän on vuodesta 2003 lähtien työskennellyt tietoarkkitehtuurin ja tietomallinnuksen parissa.Työssään hän on tehnyt tietoarkkitehtuurin suunnittelua, yritystietomallin kehitystä, prosessimallinnusta, ja tietovaraston tietomallinnusta. Viime vuosina hän on keskittynyt käsitemallinnukseen kattaen yrityksen eri toimintoja kuten henkilöstö, taloushallinto, tuotekehitys, valmistus, toimitus, huolto ja tuotetuki.


Keskisormimakaki -sisustustyyny – Awenature.fi\nKoti › Keskisormimakaki -sisustustyyny\nPolyester - €35,00 EUR Höyhen - €45,00 EUR Määrä\nHUOM! Tilaamme lisää tuotteita ma 23.11 - joten kaikki siihen mennessä tilatut tuotteet ehtivät ennen joulua, vaikka niitä ei olisi varastossa. :) Uusi erä tuotteita tulee myös 23.11.\nKuva: Jari Peltomäki, Hokkaido / Japani.\nNormaalihinta €3500 €35,00\nNormaalihinta €2195 €21,95\nVenyttelevä kettu -lasinalunen


mako - Juoksufoorumi.fi\nmako vastasi ketjuun alueella Varusteet\nSaakos näitä mainittuja TYR, Zoggs, Malmsteen ja Kiefer malleja mistään pk-seudun liikkeistä? Miellään sitä sovittelisi ennen ostoa.\nKiitos vinkeistä! DX:stä muutakin tilattavaa joten pitänee kokeilla noitakin. Odotellessa kokeilemaan varuste.nettiin ToniT:n mainitsemia AquaSphere-kakkuloita. Lienevät hyvät avoveteenkin?\nalueella lisäsi mako alueelle Varusteet\nmako vastasi ketjuun alueella Harjoittelu\nKysäisenpä minäkin vinkkiä. Tavoitteena ensimmäinen perusmatka (1500/40/10) kesällä 2013. Lähtökohtana ok peruskunto ja uintitekniikka, välttävä pyöräily ja juoksu. Näiden yhdistämisestä puhumattakaan. Alla olevan taulukon MA-PE aamu- ja iltapäiväharjoitteen, ja LA aamuharjoitteen ajankohta ja matkan pituus perustuu työmatkaliikuntaan ja muihin velvoitteisiin, illat omaan aikaan kun muksut nukkuu. Fillaritreeni kestää 25 min. ja keskisyke ~125. Juoksutreeni KE/TO 45 min. ja keskisyke ~160. SU 90 min. ja keskisyke ~150. Uinti MA 40 min. ja matalalla sykkeellä. TO 60 min. tekniikkatreenia eri sykkeillä. LA nopea rykäisy tähtäimenä 1 km alle 15 min. (tällä hetkellä menee 17 min.). Kuten monella muullakin, niin työ- ja perhepoliittiset velvoitteet asettavat rajoitteita harjoitteluun, joten suuria muutoksia tuohon ohjelmaan ei juuri voi tehdä, mutta miltä tuo nyt ylipäätään näyttää? EDIT: Matkahan meni väärin heti kättelyssä. Tavoitteena sis perusmatka ja 2.30:00 alitus. En usko, että kyseisillä realistisilla harjoitusmäärillä on ihan vielä asiaa puolimatkalle. :p\nMaastotriathlon-SM, Heinolassa 1.9.2012\nmako vastasi ketjuun alueella Kilpailut\nMiten kisan uinnissa käännytään? Kierretäänkö poiju tms. vai kosketus altaan päätyyn ennen käännöstä?\nEikö märkäpuvun käyttö ole sallittua SM-kisoissa vai miten järjestäjä perustelee sen, että ulkona on liian kylmä uida? Tämä ei ole kritiikkiä, mutta olisi hyvä kuulla perustelut tähän, koska mielestäni triathlonin uintiosuuden vieminen uimahalliin jo sileällä on hiukan outoa, maastokisasta puhumattakaan.\nMitä varusteita/tarvikkeita kilpailijan tulee itse hoitaa paikalle ja mikä tulee kisajärjestäjän puolesta? Rintavyö numerolapulle, ständi pyörälle?\n21. elokuuta , 2012\nOlisiko kokeneemmilla maastokisailijoilla antaa vihjeitä, mihin kannattaisi erityisesti kiinniittää huomiota maastotriathlonissa esim. kyseisellä SM-matkalla (1 km / 20 km / 7km). Poikkeaako esim. varustautuminen ja taktiikka erityisesti tässä tulevassa kisassa perus maantietriathlonista? Maastopyörä toki tarvitaan, mutta mitä muuta olisi huomioitava? Miten kisapäivän tankkaukseen ja taktiikkaan tämä pyöräilyn Gundersen-lähtö vaikuttaa? Miten tuo uinnin ja pyöräilyn välinen, vähintään 10 minuutin tauko, kannattaisi käyttää? Onko SM-sarjan osuuksille asetettu kärjen osalta jotain tavoiteaikoja tai mitä ne voisivat Heinolassa olla?\nHieno homma. Pari kysymystä. -mikä on arvioitu aika, jonka kilpailija joutuu odottamaan uima-altaasta nousun ja pyöräosuuden alkamisen välissä? Tällähän on merkitystä siihen vetääkö uintiosuuden ihan täysillä vai ei. -onko juoksureitti pururataa, polkua vai mitä? -onko SM-lähtöön osallistujan oltava jonkin seuran jäsen vai onko mahdollista saada joku väliaikainen lisenssi? Kysyn koska en tiedä miten kauan moisen lisenssin saaminen kestää ja ehtiikö vielä hankkia sellaisen näihin karkeloihin?\nKorvaako 15.9 järjestettävä SM-maastoduathlon kenties 1.9. järjestettäväksi huhuillun SM-maastotriathlonin vai tullaanko tosiaan järjestämään kaksi SM-maastokisaa kahdenviikon sisällä?\nHienoa jos toteutuu. Tässähän on montaa päivää aikaa kunnon ajoitukseen. :p\nalueella lisäsi mako alueelle Kilpailut\nJärjestetäänkö meillä enää lainkaan maastotriathlonkisoja? Vuonna 2011 oli vielä SM-maastotriathlon, mutta oliko / onko vuonna 2012 vastaavaa (avovesiuinti - maastopyöräily - maastojuoksu)? http://www.xterraeurope.com/ odotellessa pohjois-Eurooppaan..\nalueella lisäsi mako alueelle Harjoittelu\nKausi alkanee olla lopuillaan, mutta vielä tekisi mieli avovesiuntia jatkaa pääkaupunkiseudulla. Onko Kuusijärven lisäksi muita paikkoja, jossa tätä voisi turvallisesti harjoittaa? Onko lisäksi uintiporukoita tms. ryhmää, jonka mukaan voisi lyöttäytyä iltaisin tai viikonloppuisin vai liitynkö paikalliseen uinti- tai triathlon-seuraan? Noin 2-3 km lenkkiseuraa olisin vailla.


Mustien puuhakirja: Sporttiksella\nTiinan kanssa oltiin taas yövuorolla Sporttikoirahallilta. Koirat teki kokeenomaiset treenaukset.\nSARAN kokeenomainen oli muuten kokeenomainen, mutta ääntelyistä huomautin joka kerta. Yksilöliikkeet jaettiin kahteen osaan. Ekassa oli kaukot, tunnari, seuraaminen ja luoksetulo. Tokassa zeta, metallihyppynouto, ohjattu nouto ja ruutu. Ekan setin aikana koira äänteli paljon. Oliko se jostain ahdistunut, en tiedä :/ Kaukoissa koira äänsi jätettäessä. Lisäksi vaihdot oli huonot, koira tuli paljon eteenpäin. Tunnarissa se maistoi oikean viereistä, mutta toi kuitenkin oikean. Seuraamisessa Sara äänteli tosi paljon :/ Siihen ei tuntunut tällä kertaa auttavan huomauttaminenkaan. Luoksetulo oli sentäs hyvä. Saraksi hyvä stoppi ja uudelainen maahanmenokin oli ihan toimiva. Ekaa kertaa käytin nyt uudenlaisen maahanmenon käskyä kokonaisessa luoksetuloliikkeessä.\nToisessa setissä zeta ja metallihyppynouto oli hyviä. Ohjatussa ja ruudussa Sara äänsi. Ohjatussa se äänsi liikkurin viedessä kapuloita ja ruudussa maassa maatessaan. Ääntelyä oli nämäkin, mutta tuntuu että niiden takana oli toiset syyt kuin ekan setin ääntelyiden takana. En tiedä. Pääsispä tuon koiran pään sisään!\nLoppuun tehtiin korjailuja. Seuruuta tehtiin kaksi kaaviollista. Ekassa ei ääntäkään, toisessa äännähdys pääsi askeleissa vasempaan. Ruudussa palkkasin koiran, kun se ei äännellyt nyt ruudussa. Samoin oli kaukoissa.\nRINNAN kokeenomaisena oli avoimen luokan liikkeet. Seuraamisessa sekin äänteli liikkeellelähdöissä, mutta korjasi tämän uudella aloituksella. Paitsi, kun seuraamisen aloitus tapahtui ruutua kohden... Rinnalle se on liian suuri houkutus. Seuraaminen muuten tuntui hyvältä. Jäävät oli ookoot. Luoksetulo hyvä. Samoin kaukot ja hyppy. Nouto tehtiin metallikapulalla. Nouto oli ihan rinnamainen: äännähdys lähdössä ja kapulan saallistusta :p Eteen koira tuli vähän vinosta kulmasta ja oli sitten vinossa luovuttamassakin. Luovutusasennot pitäisi opettaa suoriksi myös vinoista kulmista. Nyt palkkasin koiraa liikkeiden välissä rapsutuksin. Rinna tykkää kovasti kiehnätä jaloissa, joten tämä lienee hyvä tapa :)\nRinna teki vielä seuraamista. Ensin tein itsekseni eikä koira äännellyt. Sitten liikkurilla ja saatiin ääntä. Luulen, että kun mun huomio ei ole koirassa koko ajan, en tiedä mitä tapahtuu ja tietynlainen jännite saa ääntelyn aikaan. Näihin asioihin pitää kiinnittää huomiota. Ja toki kokeenomaisia treenejä Rinnan kanssa pitää tehdä paljon enemmän!\nLähettänyt Veera klo 1.06


Nannan tarina | Tivoli Seiterä\n“Olin tosi vilkas ja iloinen lapsi. Minulla ja sisaruksillani oli hyvä lapsuus. Kasvaessani aloin kuitenkin vaatimaan itseltäni paljon, ihan liikaakin. Kun todistuksiin tuli numerot, niin halusin aina kympin, enkä ollut siihenkään ikinä tyytyväinen. Itkin ennen kokeita, koska otin ne niin raskaasti. Halusin olla kaikessa paras, niin koulussa kuin yleisurheiluharrastuksessakin.\nYläasteella alkoi muutkin ongelmat. Minua kiusattiin tyylini vuoksi. Kuuntelin rock- ja heavymusiikkia jo tosi nuorena, ja otin niistä inspiraatiota pukeutumiseen ja meikkiin. Olin liian erinäköinen kuin muut. Kiusaaminen oli nimittelyä ja ulkopuolelle jättämistä. Kun kiusaamista oli kestänyt pari vuotta, keräsin lopulta rohkeutta ja kerroin tilanteesta luokanopettajalle, mikä auttoi.\nLopulta vedin itseni ihan piippuun sekä koulun että urheilun kanssa. Minulla oli paha olo, olin surullinen ja väsynyt, en jaksanut mitään. Olin itsetuhoinen ja laiminlöin jokapäiväisiä asioita tai sitten tein niitä aivan liikaa. En syönyt, en juonut. Aloin viillellä itseäni, päivittäin, monta kertaa. Meillä ei kotona puhuttu tunteista ja sulkeuduin tilanteeseen, koska koin itseni pettymykseksi kaikille. Olin myös hämmentynyt, kuinka onnellisen lapsuuden jälkeen voi tapahtua näin?\nYritin olla kertomatta mielenterveysongelmista kenellekään. En halunnut myöntää tilannetta itsellenikään, sillä pelkäsin pienellä paikkakunnalla vahvaa leimaa. Lopulta perheneuvolassa puututtiin tilanteeseen ja pääsin nuorisopsykiatrian poliklinikalle ja sain lääkityksen, mikä helpottikin aluksi tilannetta. Hoitavat lääkärit ja työntekijät kuitenkin vaihtuivat koko ajan. Viiltelyyn ei osattu suhtautua, lääkäri käski vain yksioikoisesti lopettaa sen. Minut ohjattiin osastohoitoon hieman kevyesti, mutta sitten kun todella olisin tarvinnut apua, niin en päässyt. Kaverit eivät voineet olla seurassani, koska kokivat, että heidätkin luokitellaan hulluiksi. Koulussa tilanteeseen ei reagoitu, vaikka ottamieni lääkkeiden yliannostusten vuoksi oksentelin pitkin käytäviä ja ja nukahdin kerran kouluterveydenhoitajan pöydän ääreen.\nKun olin 16-vuotias, niin hoitava lääkärini jäi eläkkeelle ja lopetti kesän alla minulta kaikki lääkitykset. Valvoin päiväkausia ja kun lopulta nukahdin, nukuin kolmekymmentä tuntia putkeen. Kun muutin syksyllä uudelle paikkakunnalle, niin nuorisoetsivä huomasi tilanteen ja pisti vauhtia paperiasioihin, jotta pääsin hoidon piiriin. Nyt minulla on ollut yksi lääkäri, yksi työntekijä ja terapia käynnissä. Tilanteeni on ollut pitkään tasainen. Terapia on auttanut todella paljon, olen oppinut itsestäni paljon ja oppinut myös hellittämään.\nOpiskelen nyt lähihoitajaksi. Haluan kääntää kaiken kokemani voimavaraksi ja auttaa muita. Olen nauttinut opiskelusta ja luokkamme yhteisöstä. Jouduin kuitenkin pitämään opiskeluissa kolme kuukautta sairaslomaa eron jälkeisen romahduksen takia, ja sen jälkeen oli vaikea koulun puolesta palata samaan ryhmään. Minulta kysyttiin, että pitäisikö vaihtaa alaa – vaikka olen saanut hyviä numeroita ja koen koulutuksen todella tärkeäksi! Olen pystynyt kertomaan ryhmällemme omakohtaisia esimerkkejä, ja moni on todennut lampun syttyvän teorian tueksi. Tasapainoilen edelleen sen kanssa, etten vaadi itseltäni liikaa pärjäämistä. Luokkalaiset ovat tukeneet minua ihanasti. Minulla alkaa nyt kolmas vuosi koulussa ja erikoistun päihde- ja mielenterveystyöhön. Minulle tuovat iloa uudet kokemukset, musiikki, festarit, koulumme opiskelijayhteisö – ja rakas neljävuotias colliekoirani Lola, jonka kanssa ulkoilen paljon.\nViiltelyarvet ovat osa minun tarinaani, enkä enää piilottele niitä. Jotkut ihmiset sanovat arvista todella rumasti, ja mietin, että sanottaisiinko esimerkiksi palo- tai leikkausarvista samalla tavalla? Ne ovat yksi vaihe elämästäni, osa minua. Tuosta vaiheesta jäi pysyvä jälki, mutta olen nyt sinut sen kanssa. Sairauteni on kasvattanut minua ja haluan auttaa muitakin pääsemään vaikeuksista yli. Mielenterveysongelmien ei tule olla tabu, vaan niistä pitäisi puhua enemmän! Mitä enemmän mielenterveydestä puhutaan, sitä helpompi jokaisen on kertoa omasta tilanteestaan. Ongelmia ei tule siirtää sivuun ja sulkea niiltä silmiä, vaan apua tulisi rohkeasti tarjota ja saada. Olen aina ollut kiltti, hiljainen ja saanut hyviä numeroita. Sellaisillakin voi olla ongelmia. Olen saanut huutaa rajusti, että ne on tullut nähdyksi.”


Antenni-tv-verkossa muutetaan kanavapaikkanumerointia tiistaina 11. tammikuuta 2011. Kanavapaikkanumero määrää kanavien järjestyksen tv-vastaanottimessa. Muutoksen taustalla on uusi DVB-T2 -jakelustandardi, jonka yleistyminen lähivuosina mahdollistaa kanavatarjonnan merkittävän lisääntymisen.\nMaanpäällisen tv-jakeluverkon verkko-operaattorit ja keskeiset televisioyhtiöt ovat sopineet kanavapaikkanumeroinnin muutoksesta, jolla pyritään helppokäyttöisyyteen ja suuren yleisön etujen palvelemiseen tulevissa numeroinnin muutostilanteissa. Tammikuun 11. päivästä eteenpäin maksuttomat kanavat edeltävät maksu-tv-kanavia.\n- Kanavapaikkanumerot 1-39 on varattu maksuttomille kanaville.\n- Kanavapaikkanumerot 40-199 on varattu maksu-tv-kanaville.\nKanavapaikkanumeroinnin muutos ei vaikuta maksu-tv-tilauksiin, vaan tilatut kanavat näkyvät tilauksen mukaisesti uusilla kanavapaikoilla kanavahaun jälkeen.\nKanavapaikkanumeromuutoksen jälkeen tv-katsojien on tehtävä digivastaanottimissa kanavahaku uudelleen. Useimmat vastaanottimet etsivät kanavat automaattisesti. Kuluttajan tulee vain käynnistää kanavahaku. Jotkut vastaanottimet saattavat vaatia tehdasasetusten palauttamisen ennen kanavahaun tekemistä. Ohjeet kanavien viritykseen ja tehdasasetusten palauttamiseen löytyvät laitteen käyttöoppaasta. Lisätietoa kanavahakuun myös digitv.fi -sivustolta. Ongelmatilanteissa voi ottaa yhteyttä myös laitteen myyjään tai laitevalmistajaan.\nUusi kanavajärjestys antenni-tv-verkossa 11. tammikuuta lähtien:\n5 YLE FST5\n7 YLE Teema\n10 The Voice / TV Viisi\n14 IskelmäTV Harju&Pöntinen\n40 MTV3 MAX\n41 MTV3 Fakta\n42 MTV3 Leffa\n43 MTV3 Juniori\n46 Music Television MTV\n47 SVT World\n49 Nelonen Kino\n50 Nelonen Perhe\n51 Nelonen Maailma\n52 Disney Channel\n53 CANAL+ First\n54 CANAL+ Series\n55 CANAL+ Urheilu\n56 CANAL+ Aitio\n58 Nelonen Pro 1\n59 Nelonen Pro 2\n(lähde: www.digitv.fi -tiedote 7.1.2011)


Tia Mowry on kiharat yllään elokuvassa Sisar, sisar ja hänen matkansa epäsuhtaiseen kauneuteen - Mustan Kauneuden Tila\nTia Mowry on kiharat yllään elokuvassa Sisar, sisar ja hänen matkansa epäsuhtaiseen kauneuteen\nTia Mowry on kiharat päällä sisar, sisar ja hänen henkilökohtainen matka Unapologetic Beauty\nHollywoodissa kasvamisella oli tietysti haasteita, varsinkin nuorena mustana naisena ja pyrkivänä näyttelijänä. Et välttämättä näe paljon edustusta. Se oli vaikeaa. Olemme päällä Sisar, sisar - Meillä on tämä hitti -tv -ohjelma, eikö? Ja oli aikoja, jolloin näimme muita näyttelijöitä - jotka eivät olleet mustia - aikakauslehtien kannessa, kauneussivuilla, muodissa, kaikessa - ja sisareni ja minä olimme Haluamme tehdä sen.\nEn nimeä lehteä, mutta muistan, että kerran puhuimme julkaisijamme kanssa ja olemme kuin: 'Haluaisimme olla tämän lehden kannessa. Voimmeko olla lehden kannessa? ' Hän sanoi meille, että emme myy. Emme ymmärtäneet, että koimme kaiken tämän takaiskun. Tiedätkö, että lastenlaulu: 'Tangot ja kivet voivat rikkoa luuni, mutta sanat eivät koskaan satuta minua? En ole sen fani, koska hylkääminen teki paljon epävarmuutta. Tämä aikakauslehti oli erittäin suosittu teini -aikakauslehti, jolla oli muotia, kauneutta ja joka tunnettiin siitä, että hän korosti sitä, mitä he pitivät kauniina ja mitä he pitivät tuolloin suosituna ja kuumana. Se sai meidät navigoimaan, kuka olemme henkilö ja mikä on arvomme ihmisenä tässä liiketoiminnassa. Se antoi meille paljon turvattomuutta. Se sai meidät tuntemaan, että emme olleet arvokkaita siinä tilassa. Aivan kuin emme olisikaan arvokkaita.\nABC -valokuva -arkistot\nKun olimme nuorempia, oli ihanaa käyttää luonnollisia hiuksiamme. Ihmiset olivat aina kuin, Voi, olet niin söpö. Rakastamme kiharoitasi. Mutta kun menimme aikuisuuteen, voit nähdä, että kun tulimme näyttelyssä teini -ikäisiksi, päädyimme suoristamaan hiuksemme. Se oli niin keskeinen hetki sarjassa, koska se heijasti myös sitä, mitä yhteiskunnassa painostettiin 'kauniiksi'. Kun suoristin hiukseni, se vaurioitti hiuksiani ja vaurioitti luonnollisia kiharoitani. Jälleen oli niitä epävarmuuksia. Tässä liiketoiminnassa, jos minulla oli hiukseni kiharat, minulle kerrottiin: 'Voitko vetää sen takaisin?' Kuulustelussa minulle sanottiin: 'Se häiritsee.'\nMutta kiitos Jumalalle, että äitini kertoi meille, Älä anna tämän yrityksen määritellä sinua. Älä anna tämän yrityksen määrittää onnellisuuttasi. Älä anna tämän yrityksen määrittää arvoasi . Uskon, että se pelasti meidät putoamasta lapsuuden tähtihautaan.\nSitten aloin nähdä tämän kauniin, hämmästyttävän liikkeen Instagramissa ja sosiaalisessa mediassa, jossa mustat naiset omaksuivat ja juhlivat luonnollista kauneuttaan ja olivat varmoja siitä, keitä he ovat, juhlien kaikkia erilaisia kelauksia paksusta, tiukasta ja tiukasta langasta löysät, aaltoilevat säikeet. Rakastan ja näen kaikki mustan kauneuden kauniit eri sävyt. Aivan kauniiseen suklaan ihoon, kuten äitini. Karamellin väriin asti. Se sytytti tulipalon minussa. Tämä johti minut tekemään ensimmäisen suuren leikkuuni, koska olin valmis omaksumaan ja juhlimaan sitä, kuka olen ja mikä on kauneuteni. Siitä lähtien minulla on ollut tämä ihana rakkaussuhde.\nMusta kauneus on minusta anteeksiantamatonta. Se tarkoittaa vahvaa. Se tarkoittaa rohkeutta. Se tarkoittaa luottamusta. Se tarkoittaa kaunista. Kun olet vähemmistö, sinun on nähtävä monimuotoisuuden puute kauneudessa ja sinussa omistaa saada ne ominaisuudet, jotka ovat anteeksiantamattomia.\nSuhteeni kauneuteen kehittyi todella lapseni jälkeen. Kun olen 50 tai 60 kiloa isompi, olen edelleen kaunis. Laihduttaminen synnytyksen jälkeen on edelleen kaunista. Kun olet nuorempi, sinulla on epävarmuutta siitä, kuka olet ja missä seisot, mutta nyt olen hyvin anteeksiantamaton. Olen kuin: 'Tämä on kuka minä olen. Rakastan jokaista osaa minussa. Rakastan ryppyjä, joita minulla on. Rakastan hymyäni. Rakastan harmaita hiuksiani. Rakastan jokaista osaa siitä, kuka olen.\nNyt olen siirtynyt käyttämään tuotteita, jotka ovat luonnollisia, orgaanisia, ei niin paljon kemikaaleja, kaikkea hyvää minulle. Ymmärrän, että kauneus tulee sisältä. Kyse on siitä, miltä sinusta tuntuu. Kyse on siitä, miten pidät huolta itsestäsi. Kyse on, a juotko vettä? Syötkö oikeita ruokia? Olen enemmän tietoinen siitä, mitä nämä tuotteet tekevät keholleni. Tiedän paremmin, mitä se tekee ympäristön hyväksi. Se, miltä sinusta tuntuu sisäisesti ja kuinka pidät itsestäsi huolta, on yhtä tärkeää kuin se, kuinka pidät huolta itsestäsi ulkopuolelta. Se ei ole niin turhaa kuin nuorempana. Kun olet vanhempi, kyse on enemmän siitä, miltä sinusta tuntuu. Ja sitten se loistaa ulospäin.\n`` Musta kauneus on minulle anteeksipyyntöä. ''\nErityinen hehkulamppuhetki oli silloin, kun käsittelin henkilökohtaisia terveysongelmia. Minulla diagnosoitiin endometrioosi ja lääkäri sanoi: 'Katso, jos et halua jatkaa kipulääkkeiden käyttöä oireidesi helpottamiseksi ja leikkauksiin, ja jos haluat saada lapsen - koska se on hedelmättömyysongelma - 'sinun on aloitettava elämäntapasi muuttaminen.'\nPäädyin tekemään juuri niin. Päädyin muuttamaan ruokavaliota. Päädyin treenaamaan. Päädyin katsomaan stressitekijöitäni. Aloin meditoida, tehdä joogaa ja aloin ottaa lisäravinteita. Näin valtavia, suuria muutoksia hyvinvoinnissani. Minulla ei ollut enää ihottumaa. Minulla ei ollut enää migreeniä. Ihoni vain hehkui. Suurin ihmeeni oli, että sain kaksi kaunista lasta.\nEn halunnut pitää sitä itselläni. Halusin innostaa ja rohkaista naisia ymmärtämään, että jos otat vastuun ja hallitset itseäsi ja terveyttäsi, alat nähdä hyötyjä. Aloitat todella hyödyntää hyvinvointiasi ja mahdollisuuksiasi. Halusin rohkaista naisia hallitsemaan terveyttään, ja siksi sain valikoiman lisäravinteita, Anser .\nHyvinvointimatkalla panin merkille edustuksen puutteen. En nähnyt värillisiä naisia markkinoilla lisäravinteiden suhteen. Halusin aloittaa keskustelun ja kommunikoida sellaisten kuluttajien kanssa, jotka eivät tunteneet olevansa mukana, eivät tunteneet olevansa tunnustettuja. Halusin myös varmistaa, että brändi itsessään oli kattava, mikä tarkoittaa, että se oli edullinen eikä uhrannut tuotteen laatua. Anser on vegaani-paitsi synnytystä edeltävä, koska tarvitset kalaöljyä-ei täyteaineita, ei-GMO: ita. Hyvinvoinnin tulisi olla kohtuuhintaista, kaikkien saatavilla ja konkreettista. Tunnisteessa sanotaan: 'Sinä olet Anser', mikä tarkoittaa, että olet ainoa, joka voi tehdä tämän itsellesi.\n'Jos olet luokkasi ainoa musta tyttö, älä häpeä käyttää luonnollisia lukkoja tai punoksia. Tätä on juhlittava. '\nMusta kauneus -kuvake on voimaannuttava, koska rakastan inspiroivia kauniita mustia naisia - nuoria ja vanhoja - rakastamaan ihoa, jossa he ovat. Olen niin vaikuttunut Rihannasta ja siitä, miten hän tuli esiin Fentyn kanssa. Olen niin vaikuttunut Tracee Ellis Rossista, kuinka hän on tehnyt Patternin. Se on niin uskomatonta, koska me - ja minä myös mukana Anserin kanssa - olemme osa kauneusmaailmaa ja meillä on paljon tärkeää sanottavaa.\nJos olet luokkasi ainoa musta tyttö, älä häpeä käyttää luonnollisia lukkoja tai punoksia. Tätä on syytä juhlia. Se on historiaa. Se on kaunis. Jos näet meidät Sisar, sisar kiharat hiukset, toivottavasti nähdään. Toivomme, että tunnet voimasi. Toivomme, että menet ulos ja siirrät vuoria.\npudota lehdet vahapaperilla